Id-Direttiva tal-Kummissjoni 2002/25/KE tal-5 ta' Marzu 2002 li temenda d-Direttiva tal-Kummissjoni 98/18/KE dwar ir-regoli u n-normi ta' sigurtà għal vapuri tal-passiġġieri



Official Journal L 098 , 15/04/2002 P. 0001 - 0126

CS.ES Chapter 07 Volume 006 P. 107 - 232

ET.ES Chapter 07 Volume 006 P. 107 - 232

HU.ES Chapter 07 Volume 006 P. 107 - 232

LT.ES Chapter 07 Volume 006 P. 107 - 232

LV.ES Chapter 07 Volume 006 P. 107 - 232

MT.ES Chapter 07 Volume 006 P. 107 - 232

PL.ES Chapter 07 Volume 006 P. 107 - 232

SK.ES Chapter 07 Volume 006 P. 107 - 232

SL.ES Chapter 07 Volume 006 P. 107 - 232



Id-Direttiva tal-Kummissjoni 2002/25/KE tal-5 ta' Marzu 2002 li temenda d-Direttiva tal-Kummissjoni 98/18/KE dwar ir-regoli u n-normi ta' sigurtà għal vapuri tal-passiġġieri IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ewropea, Wara li kkunsidrat id-Direttiva tal-Kunsill 98/18/KE tas-17 ta' Marzu 1998 dwar ir-regoli u n-normi ta' sigurtà għal vapuri tal-passiġġieri [1], u b'mod partikolari l-Artikolu 8, il-punt (b) dwar dan, Billi: (1) Għall-iskopijiet ta' Direttiva 98/18/KE, il-konvenzjonijiet internazzjonali, inkluż il-Konvenzjoni Internazzjonali dwar is-Sigurtà tal-Ħajja fuq il-Baħar ta' l-1974 (Konvenzjoni SOLAS) u l-kodiċi oħra internazzjonali u riżoluzzjonijiet, għar-regoli tas-sigurtà u l-istandards għall-bastimenti tal-passiġġieri, kienu fis-seħħ fid-data ta' l-adozzjoni ta' dik id-Direttiva. (2) Emendi għall-Konvenzjoni SOLAS u għall-kodiċi oħra internazzjonali u riżoluzzjonijiet daħlu fis-seħħ mid-data ta' l-adozzjoni ta' Direttiva 98/18/KE, jew se jidħlu fis-seħħ dalwaqt. (3) Għandhom jiġu kkunsidrati dawn l-istrumenti internazzjonali ġodda fl-Anness I għad-Direttiva 98/18/KE. (4) Id-Direttiva 98/18/KE għandha għalhekk tiġi emendata kif ġej. (5) Il-miżuri previsti f'din id-Direttiva huma konformi ma' l-opinjoni tal-Kumitat imwaqqaf bl-Artikolu 12(1) tad-Direttiva tal-Kunsill 93/75/KEE [2], kif emendat l-aħħar bid-Direttiva tal-Kummissjoni 98/74/KEE [3], ADOTTAT DIN ID-DIRETTIVA: Artikolu 1 L-Anness I għad-Direttiva 98/18KE għandu jiġi mibdul bit-test fl-Anness ma' din id-Direttiva. Artikolu 2 1. L-Istati Membri għandhom idaħħlu fis-seħħ il-liġijiet, ir-regolamenti u d-disposizzjonijiet amministrattivi meħtieġa sabiex jikkonformaw ma' din id-Direttiva sa mhux iktar tard mill-15 ta' Ottubru 2002. Għandhom jgħarrfu mill-ewwel lill-Kummissjoni dwar dan. Meta l-Istati Membri jadottaw dawn id-disposizzjonijiet, dawn għandu jkun fihom kull referenza għal din id-Direttiva jew għandhom ikunu akkumpanjati b'kull tali riferenza bħal din fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir din ir-riferenza. 2. L-Istati Membri għandhom jikkomunikaw lill-Kummissjoni d-disposizzjonijiet tal-liġi nazzjonali, li huma jadottaw fil-qasam kopert minn din id-Direttiva. Artikolu 3 Din id-Direttiva għandha tidħol fis-seħħ fil-jum tal-pubblikazzjoni tagħha fil-Ġurnal Uffiċjali tal-Komunitajiet Ewropej. Għandha tibda tapplika mill-1 ta' Jannar 2003, kemm-il darba ma jkunx speċifikat mod ieħor fl-Anness. Artikolu 4 Din id-Direttiva hija indirizzata lill-Istati Membri. Magħmula fi Brussel, fil-5 ta' Marzu 2002. Għall-Kummissjoni Loyola De Palacio Il-Viċi-President [1] ĠU L 144, 15.5.1998, p. 1. [2] ĠU L 247, 5.10.1993, p. 19. [3] ĠU L 276, 13.10.1998, p. 7. -------------------------------------------------- ANNESS " ANNESS I IL-ĦTIĠIET TAS-SIGURTÀ GĦALL-BASTIMENTI TAL-PASSIĠĠIERI ĠODDA U EŻISTENTI MĦADDMA FUQ VJAĠĠI DOMESTIĊI Werrej KAPITOLU I - DISPOSIZZJONIJIET ĠENERALI KAPITOLI II - KOSTRUZZJONI - SUDDIVIŻJONI U STABBILITÀ, MAKKINARJU U PART A - ĠENERALI .1 Definizzjonijiet dwar il-Parti B (R 2) 8 .2 Definizzjonijiet dwar il-Partijiet Ċ, D, u E (R 3) PARTI B - STABILITÀ INTATTA, SUDDIVŻJONI U STABBILITÀ TAD-DANNI .1 Riżoluzzjoni A.749 (18) ta' l-istabilità intatta .2 Subdiviżjoni fejn ma jidħolx ilma .3 Tul li jista' jiġi milqut mill-għargħar (R 4) .4 Tul permess tal-kompartimenti (R 6) .5 Il-permeabilità (R 5) .6 Il-fattur tas-suddiviżjoni .7 Ħtigiet speċjali li għandhom x'jaqsmu mas-suddivżjoni tal-bastiment (R 7) .8 Stabbilità f'kondizzjonijiet ta' ħsara 13 .8-1 L-istabbiltà tal-bastimenti tal-passiġġieri f'kondizzjonijiet danneġġjati (R 8-1) .8-2 Il-ħtiġijiet speċjali għall-bastimenti tal-passiġġieri ro-ro li jġorru 400 persuna jew aktar (R 8-2) .8-3 Ħtiġiet speċjali għall-bastimenti tal-passiġġieri, li m'humiex bastimenti tal-passiġġieri ro-ro, li jġorru 400 persuna jew aktar .9 Paratiji ta' l-ispazju tal-makkinarju u l-quċċati (R 10) .10 Qiegħan doppji (R 12) .11 L-għotja, immarkar u reġistrazzjoni ta' linja tas-suddiviżjoni tat-tagħbija (R 13) .12 Il-kostruzzjoni u ttestjar tal-bidu tal-paratiji li ma jidħolx ilma fihom, eċċ. (R 14) .13 Ftuħ f'paratiji li ma jidħolx ilma fihom (R 15) .14 Bastimenti li jġorru vetturi tal-merkanzija u l-ħaddiema li jakkumpanjawhom (R 16) .15 Ftuħ fil-kisi tal-qafas taħt il-linja tal-marġini (R 17) .16 L-integrità li ma jidħolx ilma f'bastimenti tal-passiġġieri 'l fuq mil-linja tal-marġini (R 20) .17 Għeluq tal-bibien li minnhom titgħabba l-merkanzija (R 20-1) .17-1 Integrità li ma jidħolx ilma mill-gverta tar-ro-ro (gverta tal-paratija) għall-ispazji li jkunu taħt (R 20-2) .17-2 Aċċess għall-gverti ro-ro (R 20-3) .17-3 Għeluq tal-paratiji fuq il-gverta ro-ro (R 20-4) .18 Informazzjoni dwar l-istabbiltà (R 22) .19 Pjanijiet tal-kontroll tad-danni (R 23) .20 L-integrità taż-żaqq u s-superstruttura, prevenzjoni tad-dannu u kontroll (R 23-2) .21 L-immarkar, ħidma perjodika u spezzjoni tal-bibien li ma jidħolx ilma minnhom, eċċ. (R 24) .22 Entraturi fir-reġistru (R 25) .23 Pjattaformi u rampi tal-karozzi li jitilgħu .24 Ilqugħ PARTI Ċ - MAKKINARJU .1 Ġenerali (R 26) .2 Makni tal-kombustjoni interna (R 27) .3 Arranġamenti ta' l-ippumpjar tas-sentina (R 21) .4 Numru u tip tal-pompi tas-sentina (R 21) .5 Mezzi li jmorru la ġenba (R 28) .6 Tagħmir li jdawwar (R 29) .7 Ħtiġiet addizzjonali għall-ger ta' l-istering elettriku u elettro-idrawliku (R 30) .8 Sistemi tal-ventilazzjoni fi spazji tal-makkinarju (R 35) .9 Il-komunikazzjoni bejn il-pont tan-navigazzjoni u l-ispazju tal-makkinarju (R 37) .10 Allarm ta' l-inġiniera (R 38) .11 Lokalità ta' installazzjonijiet ta' l-emerġenza (R 39) .12 Kontrolli tal-makkinarju (R 31) .13 Sistemi tal-pajp bil-fwar (R 33) .14 Sistemi tal-pressjoni ta' l-arja (R 34) .15 Protezzjoni kontra l-ħsejjes (R 36) .16 Liftijiet PARTI D - STALLAZZJONIJIET ELETTRIĊI .1 Ġenerali (R 40) .2 Is-sors prinċipali ta' l-enerġija elettrika u tad-dawl (R 41) .3 Sors ta' emerġenza ta' l-enerġija elettrika (R 42) .4 Dawl supplimentarju ta' l-emerġenza għall-bastimenti ro-ro (R 42-1) .5 Prekawzjonijiet kontra x-xokk, nirien u perikli oħra ta' l-oriġini elettrika (R 45) PARTI E - ĦTIĠIET ADDIZZJONALI GĦALL-ISPAZJI TAL-MAKKINARJU LI PERJODIKAMENT MA JKOLLUX NIES MIEGĦU Konsiderazzjoni speċjali (R 54) .1 Ġenerali (R 46) .2 Prekawzjonijiet min-nirien (R 47) .3 Protezzjoni kontra l-għargħar (R 48) .4 Kontroll tal-makkinarju tal-propulsjoni mill-pont tan-navigazzjoni (R 49) .5 Komunikazzjoni (R 50) .6 Sistemi ta' l-allarm (R 51) .7 Sistemi tas-sigurtà (R 52) .8 Ħtiġiet speċjali għall-installazzjonijiet tal-makkinarju, tal-kaldaruni u elettriċi (R 53) .9 Sistemi awtomatiċi tal-kontroll u ta' l-allarm (R 53.4) KAPITOLU II-2 - PROTEZZJONI MIN-NIRIEN, INTRAċċAR TAN-NIRIEN U TIFI TAN-NIRIEN PARTI A - ĠENERALI .1 Prinċipji bażiċi (R 2) .2 Definizzjonijiet (R 3) .3 Pompi tan-nirien, mejns tan-nar, idranti, pajpijiet u żenuni (R 4) .4 Sistemi tat-tifi tan-nar fissi bir-ragħwa bl-espansjoni għolja fl-ispazji tal-makkinarju (R 9) .5 Pajrini li jistgħu jinġarru (R 6) .6 Arranġamenti għat-tifi tan-nar fi spazji tal-makkinarju (R 7) .7 Arranġamenti speċjali fi spazji tal-makkinarju (R 11) .8 Tagħmir awtomatiku li jferrex l-ilma, sistemi ta' l-intraċċar tan-nar u ta' l-allarm (R 12) .9 Sistemi fissi ta' l-intraċċar tan-nirien u sistemi ta' l-allarm tan-nirien (R 13) .10 Arranġamenti għaż-karburant taż-żejt, żejt li jillubrika u żjut oħra li jieħdu n-nar (R 15) .11 Ilbies tal-ħaddiem tat-tifi tan-nar (R 17) .12 Oġġetti mixxellanji (R 18) .13 Pjanijiet tal-kontroll tan-nar (R 20) .14 Prontezza operazzjonali u manutenzjoni .15 Struzzjonijiet, taħriġ abbord u provi .16 Operazzjonijiet PARTI B - MIŻURI TAS-SIGURTÀ MIN-NIRIEN .1 Struttura (R 23) .2 Żoni prinċipali vertikali u żoni orizzontali (R 24) .3 Paratiji b'żona prinċipali vertikali (R 25) .4 L-integrità min-nirien tal-paratiji u l-gverti fil-bastimenti ġodda li jġorru aktar minn 36 passiġġieri (R 26) .5 L-integrità tan-nirien tal-paratiji u l-gverti fil-bastimenti ġodda li jġorru mhux aktar minn 36 passiġġier u bastimenti eżistenti tal-klassi B li jġorru aktar minn 36 passiġġier (R 27) .6 Mezzi tal-ħrib ta' salvataġġ (R 28) .6-1 Rotot tas-salvataġġ fuq bastimenti tal-passiġġieri ro-ro (R 28-1). .7 Penetrazzjonijiet u ftuħ fid-diviżjonijiet tal-*klassi "A" u "B" (R 30, 31) .8 Il-protezzjoni tat-turġien u liftijiet fl-ispazji ta' l-akkomodazzjoni tas-servizz (R 29) .9 Sistemi tal-ventilazzjoni (R 32) .10 Twieqi u ftuħ fil-ġenb (R 33) .11 Użu ristrett ta' materjali li jaqbad (R 34) .12 Dettalji tal-bini (R 35) .13 Sistemi ta' l-intraċċar fiss u ta' l-allarm tan-nirien u sistemi ta' bexxiex awtomatiku u ta' l-intraċċar tan-nirien u sistema ta' l-allarm tan-nirien (R 14) (R 36) .14 Protezzjoni ta' l-ispazji tal-makkinarju tal-kategorija speċjali (R 37) .15 Rondi ta' l-għassa għan-nirien, sistemi ta' l-intraċċar, ta' l-allarm u ta' l-indirizz pubbliku (R 40) .16 Titjib tal-bastimenti eżistenti tal-klassi B li jġorru aktar minn 36 passiġġier (R 41-1) .17 Ħtiġiet speċjali għall-bastimenti li jġorru prodotti perikolużi (R 41) .18 Ħtiġiet speċjali għall-faċilitajiet ta' l-elikotteri KAPITOLU III - TAGĦMIR LI JSALVA L-ĦAJJA .1 Definizzjonijiet (R 3) .2 Tagħmir tal-komunikazzjoni, sopravivenza u dgħajjes tas-salvataġġ, tagħmir personali li jsalva l-ħajja (R 6 + 7 + 18 + 21 + 22) .3 Allarm ta' l-emerġenza, struzzjonijiet tat-tħaddim, manwali tat-taħriġ, listi tal-bini u struzzjonijiet ta' l-emerġenza (R 6 + 8 + 9 +19 + 20) .4 It-tqegħid ta' nies ma' l-opri tas-sopravivenza u s-superviżjoni (R 10) .5 Ġmiegħ ta' opri tas-sopravivenza u ta' l-arranġamenti ta' l-imbarkazzjoni (R 11 + 23 + 25) .5-1 Ħtiġiet tal-bastimenti tal-passiġġieri ro-ro (R 26) .5-2 Pjattaformi ta' l-elikotteru u żoni ta' fejn jiġbor in-nies (R 28) .5-3 Sistema ta' l-appoġġ għad-deċiżjoni għall-kaptani (R 29) .6 Stazzjonijiet li jvaraw (R 12) .7 Irfiegħ ta' opra tas-sopravivenza (R 13 + 24) .8 Irfiegħ tad-dgħajjes tas-salvataġġ (R 14) .8a Irfiegħ ta' sistemi ta' l-evakwazzjoni marittima (R 15) .9 Arranġamenti ta' varar ta' l-opri tas-sopravivenza u arranġamenti ta' l-irkupru (R 16) .10 Imbarkazzjoni tad-dgħajsa tas-salvataġġ, arranġamenti tal-varar u rkupru (R 17) .11 Struzzjonijiet ta' l-emerġenza (R 19) .12 Prontezza għat-tħaddim, manutenzjoni u spezzjonijiet (R 20) .13 Taħriġ u provi ta' l-abbandun tal-bastiment (R 19 + R 30) KAPITOLU I DISPOSIZZJONIJIET ĠENERALI Meta jkun espressament ipprovvdut, ir-regolamenti ta' dan l-Anness huma applikabbli għall-bastimenti ġodda u eżistenti tal-klassijiet A, B, Ċ u D, mħaddma fi vjaġġi domestiċi. Bastimenti ġodda tal-klassi B, Ċ u D li għandhom tul ta' anqas minn 24 metru jridu jikkonformaw mal-ħtiġiet tar-regolamenti II-1/B/2 sa II-1/B/8 u II-1/B/10 ta' dan l-Anness, kemm-il darba l-Amministrazzjoni ta' l-Istat tal-bandiera, li l-bastimenti tagħhom għandhom dritt itajru l-bandiera tiegħu, tiżgura li jikkonformaw mar-regoli nazzjonali ta' l-Istat tal-bandiera u li tali regoli jiggarantixxu livell ekwivalenti ta' sigurtà. Meta r-regolamenti ta' dan l-Anness ma japplikawx għal bastimenti ġodda ta' tul ta' anqas minn 24 metru, l-Amministrazzjoni ta' l-Istat tal-bandiera għandha tiżgura li jiġi pprovdut livell ta' sigurtà ekwivalenti għal dawn il-bastimenti permezz tal-konformità mar-regoli nazzjonali. Bastimenti eżistenti tal-klassi Ċ u D m'għandhomx għalfejn jikkonformaw mar-regolamenti ta' Kapitoli II-1 u II-2 ta' dan l-Anness, kemm-il darba l-Amministrazzjoni ta' l-Istat tal-bandiera, li dawn il-bastimenti għandhom dritt itajru l-bandiera tiegħu, tiżgura li jikkonformaw mar-regoli nazzjonali ta' l-Istat tal-bandiera u li dawn ir-regoli jiggarantixxu livell ekwivalenti ta' sigurtà. Kull fejn l-applikazzjoni ta' riżoluzzjoni ta' OMI hija meħtieġa f'dan l-Anness għall-bastimenti eżistenti, għall-bastimenti mibnija sa sentejn wara d-data ta' l-adozzjoni mill-OMI ta' tali riżoluzzjoni m'hemmx għalfejn jikkonformaw ma' din ir-riżoluzzjoni kemm-il darba jikkonformaw mar-riżoluzzjoni(jiet) applikabbli ta' qabel, jekk hemm. Taħt tiswijiet, alterazzjonijiet u modifikazzjoni ta' "natura maġġuri" għandu jiftiehem, bħala eżempju: - kull tibdil li jbiddel sostanzjalment id-dimensjonijiet ta' bastiment, eżempju: itawlu billi jżidu parti minn nofs ġdida, - kull tibdil li jibddel sostanzjalment il-kapaċità ta' bastiment li jġorr il-passiġġieri, eżempju: gverta tal-karrozzi li ġiet ikkonvertita f'akkomodazzjoni għall-passiġġieri, - kull tibdil li jżid b'mod sinifikattiv il-ħajja tal-bastiment fis-servizz, eżempju: tiġdid ta' l-akkomodazzjoni tal-passiġġieri fuq gverta waħda sħiħa. L-indikazzjoni "(R…)" li qegħda wara diversi ntestaturi tar-regolamenti f'dan l-Anness tirreferi għar-regolamenti tal-Konvenzjoni SOLAS ta' l-1974, kif emendata, li fuqha huma bbażati r-regolamenti ta' dan l-Anness. KAPITOLU II-1 KOSTRUZZJONI - SUDDIVŻJONI U STABILITÀ, INSTALLAZZJONIJIET MEKKANIĊI U TA' L-ELETTRIKU PARTI A ĠENERALI 1 Definizzjonijiet li għandhom x'jaqsmu ma' Parti B (R 2) BASTIMENTI ĠODDA TAL-KLASSIJIET B, Ċ U D U BASTIMENTI EŻISTENTI TAL-KLASSI B:. .1 .1 Il-linja tas-suddivżjoni tat-tagħbija hija l-marka tal-livell ta' l-ilma użata biex tiġi stabbilita s-suddiviżjoni tal-bastiment. .2 Il-linja tas-suddivżjoni tat-tagħbija l-aktar profonda hija l-marka tal-livell ta' l-ilma li tikkorrispondi ma' l-aktar fond permess mill-ħtiġiet tas-suddivżjoni li huma applikabbli. .2 It-tul tal-bastiment huwa t-tul imkejjel bejn il-perpendikulari meħuda fl-estremitajiet tal-linja tas-suddiviżjoni tat-tagħbija l-aktar profonda. .3 Il-wisa' tal-bastiment hija l-wisa' estrema minn naħa ta' barra tal-qafas għan-naħa ta' barra tal-qafas fil- jew taħt il-linja tas-suddivżjoni tat-tagħbija l-iktar profonda. .4 Il-fond (draught) hija d-distanza vertikali mil-linja tal-bażi ffurmata fin-nofs tal-bastiment sal-linja tas-suddiviżjoni tat-tagħbija partikolari. .5 Il-massa li ma tiċċaqlaqx hija d-differenza f'tunnellati bejn l-ispostament ta' bastiment fl-ilma ta' gravità speċifika ta' 1,025 fil-linja ta' l-ilma ta' tagħbija li tikkorrispondi mal-freeboard tas-sajf assenjata u l-piż ħafif (lightweight) tal-bastiment. .6 Il-piż ħafif (lightweight) huwa l-ispostament tal-bastiment f'tunnellati mingħajr tagħbija, karburant, żejt li jillubbrika, ilma tas-saborra, ilma frisk u ilma ta' l-għalf fit-tankijiet, imħażen ta' affarijiet li jiġu kkunsmati, u passiġġieri u ekwipaġġ u l-affarijiet tagħhom. .7 Gverta tal-paratija hija l-gverta ta' fuq nett li fuqha joqogħdu l-paratiji trasversi li ilma fiha ma jidħolx. .8 Il-linja tal-marġini hija linja mpinġija ta' l-anqas 76 mm taħt il-wiċċ ta' fuq tal-gverta tal-paratija fil-ġenb. .9 Il-permeabilità ta' spazju hija l-persentaġġ ta' dak l-ispazju li jista' jiġi okkupat mill-ilma. Il-volum ta' spazju li jestendi 'l fuq mil-linja tal-marġini għandu jitkejjel biss sa l-għoli ta' dik il-linja. .10 L-ispazju tal-makkinarju jrid jittieħed li jestendi mil-linja tal-bażi ffurmata sal-linja tal-marġini u bejn il-paratiji estremi transversi ewlenin li ma jidħolx ilma fihom, li jżommu l-ispazji li fihom il-makkinarju ewlieni u awżiljari tal-propulsjoni, u l-kaldaruni li jaqdu l-bżonnijiet tal-propulsjoni. .11 Spazji tal-passiġġieri huma dawk l-ispazji li huma pprovduti għall-akkomodazzjoni u għall-użu mill-passiġġieri, esklużi l-kmamar tal-bagalji, tal-maħżen, tal-provvisti u tal-posta. .12 Ma jidħlilhomx ilma fir-rigward ta' l-istruttura tfisser kapaċi li ma tħallix l-ilma jgħaddi mill-istruttura fl-ebda direzzjoni taħt l-ammont ta' ilma li hu probabbli li jkun hemm fil-kondizzjoni mhux mimsusa jew f'dik bid-dannu. .13 Mhux affetwat bit-temp tfisser li l-ilma ma jippenetrax fil-bastiment huma x'inhuma l-kondizzjonijiet tal-baħar. .14 Bastiment tal-passiġġieri ro-ro tfisser bastiment tal-passiġġieri bi spazji tar-ro-ro għat-tagħbija jew spazji speċjali tal-kategorija kif stipulata fir-regolament II-2/A/2. 2 Definizzjonijiet li għandhom x'jaqsmu mal-Partijiet Ċ, D, u E (R 3) BASTIMENTI ĠODDA TAL-KLASSIJIET B,Ċ U D U BASTIMENTI EŻISTENTI TAL-KLASSI B: .1 .1 Sistema ta' l-steering tal-kontroll bil-gerijiet huwa t-tagħmir li bih l-ordnijiet jintbagħtu mill-pont tan-navigazzjoni għall-unitajiet li jħaddmu l-isteering bil-gerijiet. Sistemi ta' l-isteering tal-kontroll bil-gerijiet jinkludu tranżmettituri, riċevituri, pompi tal-kontroll idrawliku u l-muturi assoċjati magħhom, kontrolluri tal-muturi, pajpijiet u kejbils. .2 Il-makkinarju prinċipali li jdawwar huwa l-makkinarju, azzjonaturi (actuators) tat-tmun, unitajiet li jħaddmu l-makkinarju li jdawwar u l-mezzi biex tiġi applikata t-torque għall-laċċ tat-tmun (eż. Il-laċċ jew il-kwadrant) meħtieġa biex jikkawża moviment fuq it-tmun għall-iskop li l-bastiment idur taħt kondizzjonijiet normali ta'servizz. .2 Tagħmir li jħaddem l-isteering huwa: .1 fil-każ ta' makkinarju elettriku ta' l-isteering, mutur elettriku u t-tagħmir elettriku li għandu x'jaqsam miegħu; .2 fil-każ ta' makkinarju elettro-idrawliku ta' l-isteering, mutur elettriku u t-tagħmir elettriku li għandu x'jaqsam miegħu u l-pompa li tgħaqqad; .3 fil-każ ta' makkinarju ieħor idrawliku ta' l-isteering, magna li tħaddmu u pompa mqabbda magħha. .3 Makkinarju awżiljari ta' l-isteering huwa t-tagħmir li mhux parti mill-makkinarju ta' l-isteering ewlieni meħtieġ biex jimmanuvra l-bastiment fil-każ ta' ħsara fil-makkinarju ewlieni ta' l-isteering iżda ma jinkludix il-laċċ, il-kwadrant jew komponenti li jservu għall-istess skop. .4 Kondizzjoni ta' ħidma normali u abitabbli hija kondizzjoni li taħtha l-bastiment fl-intier tiegħu, il-makkinarju, is-servizzi, il-mezzi u l-għajnuniet li jiżguraw il-propulsjoni, abbiltà li jimmanuvra, navigazzjoni fis-sigurtà, is-sigurtà għal kontra n-nirien u l-għarar, il-komunikazzjonijiet u sinjali interni u esterni, il-mezzi tal-ħrib, u l-winċijiet tad-dgħajjes ta' l-emerġenza, kif ukoll il-kondizzjonijiet iddisinjati ta' l-abitazzjoni komda huma f'kondizzjoni li jaħdmu u li jiffunzjonaw kif suppost. .5 Il-kondizzjoni ta' l-emerġenza hija kondizzjoni li taħtha kwalunkwe servizz meħtieġ għall-operazzjoni normali u l-kondizzjonijiet abitabbli m'humiex f'kondizzjoni li jaħdmu minħabba ħsara fis-sors ewlieni tal-kurrent elettriku. .6 Sors ewlieni ta' kurrent elettriku huwa sors maħsub biex jipprovdi kurrent elettriku lis-swiċċbord għad-distribuzzjoni ta' kull servizz meħtieġ biex iżomm lill-bastiment f'kondizzjoni ta' ħidma operattiva u akkomodazzjoni normali. .7 Il-kondizzjoni tal-bastiment inattiv hija l-kondizzjoni li taħtha l-impjant prinċipali tal-propulsjoni, il-kaldaruni u l-awżiljari ma jaħdmux minħabba nuqqas ta' kurrent. .8 Impjant prinċipali tal-ġenerazzjoni huwa l-ispazju li fih jinstab is-sors ewlieni tal-kurrent elettriku. .9 Is-swiċċbord ewlieni huwa swiċċbord li huwa pprovdut direttament mis-sors ewlieni tal-kurrrent elettriku u huwa maħsub biex iqassam l-enerġija elettrika lis-servizzi tal-bastiment. .10 Swiċcbord ta' l-emerġenza huwa swiċċbord li f'każ ta' ħsara fis-sistema prinċipali tal-provvista tal-kurrent elettriku jiġi pprovdut direttament mis-sors ta' l-emerġenza tal-kurrent elettriku jew mis-sors tat-transizzjoni tal-kurrent elettriku u huwa ntiż li jqassam l-eneġija elettrika lis-servizzi ta' l-emerġenza. .11 Sors ta' emerġenza tal-kurrent elettriku huwa sors tal-kurrent elettriku, maħsub biex jipprovdi l-iswiċċboard ta' l-emerġenza fil-każ ta' ħsara fil-provvista mis-sors prinċipali tal-kurrent elettriku. .12 Il-veloċità massima-quddiem tas-servizz hija l-ogħla veloċità li l-bastiment huwa ppjanat li jżomm fis-servizz fil-baħar fil-fundar l-aktar profond meta jkun ibaħħar. .13 Il-veloċità massima la ġenba hija l-veloċità li hija stmata li bastiment jista' jilħaq fil-potenza massima la ġenba ppjanata fil-fundar l-aktar profond. .14(a) L-ispazji tal-makkinarju huma l-ispazji kollha tal-makkinarju ta' kategorija A u kull spazju ieħor li fihom makkinarju tal-propulsjoni, kaldaruni, unitajiet tal-karburant taż-żejt, makni tal-fwar u tal-kombustjoni interna, ġeneraturi u makkinarju elettriku prinċipali, stazzjonijiet ta' mili taż-żejt, makkinarju ta' refriġerazzjoni, makkinarju ta' stabilità, makkinarju tal-ventilazzjoni u kondizzjonar ta' l-arja, u spazji bħal dawn, u l-kaxxi għal dawn l-spazji. .14(b) L-ispazji tal-makkinarju ta' kategorija A huma dawk l-ispazji u bagolli għal dawn l-spazji li fihom ikun hemm: .1 makkinarju tal-kombustjoni interna użat għall-propulsjoni prinċipali; jew. .2 makkinarju tal-kombustjoni interna użat għal skopijiet oħra barra dawk ta' propulsjoni prinċipali fejn tali makkinarju għandu potenza totali ta' produzzjoni ta' l-enerġija ta' mhux anqas minn 375 kW; jew. .3 kwalunkwe kaldarun li jitħaddem biż-żejt jew unità tal-karburant taż-żejt. .15 Sistema ta' l-attwazzjoni tal-potenza huwa t-tagħmir idrawliku pprovdut biex iforni l-enerġija biex idawwar il-lasta tat-tmun, li fih unità jew unitajiet li jħaddmu l-makkinarju li jdawwar, flimkien mal-pajpijiet u partijiet li għandhom x'jaqsmu u azzjonatur tat-tmun. Is-sistemi ta' l-attwazzjoni ta' potenza jistgħu jaqsmu komponenti mekkaniċi komuni, i.e. il-laċċ, kwadranti u l-lasta tat-tmun, jew komponenti li jservu funzjoni bħal din. .16 Stazzjonijiet tal-kontroll huma dawk l-ispazji li fihom jinstab it-tagħmir tar-radju jew it-tagħmir prinċipali tan-navigazzjoni jew is-sors ta' potenza ta' l-emerġenza jew fejn huwa ċċentralizzat it-tagħmir tal-kontroll tan-nirien. PARTI B STABILITÀ INTATTA, SUDDIVŻJONI U STABILITÀ TAD-DANNI 1 Riżoluzzjoni A.749 (18) ta' l-istabilità intatta BASTIMENTI TAL-KLASSI ĠDIDA A, B, Ċ U D TAT-TUL TA' 24 METRU JEW AKTAR: Kull klassi ta' bastimenti ġodda ta' 24 metru tul jew aktar għandu jikkonforma mad-disposizzjonijiet rilevanti għall-bastimenti tal-passiġġieri tal-Kodiċi dwar l-Istabilità Intatta kif adottat fl-4 ta' Novembru 1993 minn OMI fit-18-il sessjoni ta' l-Assemblea tagħha permezz tar-Riżoluzzjoni A.749 (18). Meta l-Istati Membri jikkunsidraw mhux xierqa l-applikazzjoni tal-Kriterju ta' Irjeħat Severi u Irrolljar (Severe Wind and Rolling Criterion) tar-Riżoluzzjoni tal-IMO A.749 (18), għandu jiġi applikat metodu ieħor li jiżgura stabilità sodisfaċenti. Dan għandu jiġi appoġġjat minn evidenza mill-Kummissjoni li tikkonferma li jintlaħaq livell ta' sigurtà ekwivalenti. BASTIMENTI EŻISTENTI TAL-KLASSI A U B TAT-TUL TA' 24 METRU JEW AKTAR: Kull bastiment eżistenti tal-klassi A u B għandu, f'kull kondizzjoni ta' tagħbija, jissodisfa l-kriterji ta' l-istabilità li ġejja wara l-korrezzjoni dovuta għall-effett tal-wiċċ ħieles tal-likwidi fit-tankijiet b'mod konformi mal-presupposti ta'paragrafu 3.3 tar-Riżoluzzjoni A.749 (18) ta' l-OMI, jew l-ekwivalenti. (a) l-erja taħt il-kurvatura tal-lieva li tikkoreġi (kurvatura GZ) m'għandhiex tkun ta' anqas minn: (i) raġġ ta' 0,055 metru-radjan sa angolu ta' l-għarqud ta' 30°; (ii) 0,09 metru-radjan sa angolu ta' l-għarqud jew ta' 40° jew l-angolu ta' l-għargħar, i.e. l-angolu tal-għarqud li fih it-truf t'isfel ta' kwalunkwe fetħa fil-buq, super-struttura jew kmamar ta' fuq il-gverta, li huma ftuħ li ma jistgħux jiġu magħluqa b'mod li ma jgħaddix ilma, ikunu mgħaddsa, jekk dak l-angolu jkun ta' anqas minn 40° (iii) 0,03 metru-radjan ta' bejn l-angoli ta' l-għarqud ta' 30° u ta' 40°jew bejn 30° u l-angolu ta' l-għargħar jekk l-angolu ikun ta' anqas minn 40° (b) il-kurvatura tal-lieva li tikkoreġi (kurvatura GZ) għandha tkun ta' mill-anqas 0,20 metru f' angolu ta' l-għarqud ugwali jew akbar minn 30° (ċ) Il-kurvatura massima tal-lieva li tikkoreġi GZ għandha ssir f'angolu ta' l-għarqud li preferibbilment jaqbeż it-30° iżda ta' mhux anqas minn 25°. (d) L-għoli inizjali metaċentriku transversiv m'għandux ikun ta' anqas minn 0,15 metru. Il-kondizzjonijiet tat-tagħbija li jridu jiġu kkunsidrati sabiex jivverifikaw il-konformità mal-kriteji ta' l-istabilità msemmija hawn fuq għandhom jinkludu ta' l-anqas dawk imniżżla f'paragrafu 3.5.1.1 tar-Riżoluzzjoni A.749 (18) ta' l-OMI. Il-bastimenti eżistenti kollha tal-klassijiet A u B li għandhom tul ta' 24 metru jew aktar għandhom ukoll jikkonformaw mal-kriterji addizzjonali kif mogħtija mir-Riżoluzzjoni A.749 (18) ta' l-OMI, paragrafu 3.1.2.6 (kriterji addizzjonali għall-bastimenti tal-passiġġieri) u paragrafu 3.2 (Kriterju ta' Irjeħat Severi u Irrolljar (Severe Wind and Rolling Criterion)). Meta l-Istati Membri jikkunsidraw mhux xierqa l-applikazzjoni tal-Kriterju ta' Irjeħat Severi u Irrolljar (Severe Wind and Rolling Criterion)) ta' A.749 (18), għandu jiġi applikat metodu ieħor li jiżgura stabilità sodisfaċenti. Dan għandu jiġi appoġġjat minn evidenza mill-Kummissjoni li tikkonferma li jintlaħaq livell ekwivalenti ta' sigurtà sodisfaċenti. 2 Subdiviżjoni fejn ma jidħolx ilma BASTIMENTI ĠODDA TAL-KLASSIJIET B, Ċ U D U BASTIMENTI EŻISTENTI TAL-KLASSI B: Kull bastiment għandu jiġu suddiviż bil-paratiji li m'għandhomx jippermettu d-dħul ta' ilma sal-gverta tal-paratija, f'kompartimenti li fihom ilma ma jidħolx li t-tul massimu tagħhom irid jiġi kkalkulat skond il-ħtiġiet speċifiċi mogħtija hawnhekk. Minflok dawn il-ħtiġiet, ir-regolamenti dwar is-suddiviżjoni u l-istabilità tal-bastimenti tal-passiġġieri bħala ekwivalenti għal Parti B ta' Kapitolu II tal-Konvenzjoni Internazzjonali dwar is-Sigurtà tal-Ħajja fuq il-Baħar, 1960, kif mogħtija fir-Riżoluzzjoni A.265 (VIII) ta' l-OMI, jistgħu jiġu użati, jekk jiġu applikati fl-intier tagħhom. Kull porzjon ieħor ta' l-istruttura interna li taffettwa l-effiċjenza tas-suddiviżjoni tal-bastiment għandha tkun ta' tip li ma tippermettix li jidħol ilma fiha. 3 Tul li jista' jiġi milqut mill-għargħar (R 4) BASTIMENTI ĠODDA TAL-KLASSIJIET B, U D U BASTIMENTI EŻISTENTI TAL-KLASSI B:. .1 It-tul li jista' jiġi milqut mill-għargħar f'punt stabbilit huwa l-porzjon massimu tat-tul tal-bastiment, li għandu ċ-ċentru tiegħu fil-punt partikolari, li jista' jiġi milqut mill-għargħar, taħt l-ipotesi tal-permeabilità mogħtija hawn taħt, mingħajr ma l-bastiment jitgħatta taħt il-linja tal-marġini. .2 Fil-każ ta' bastiment li m'għandux gverta kontinwa tal-paratija, it-tul li jista' jiġi milqut mill-għargħar f'kull punt jista' jiġi ddeterminat fuq ipotesi ta' linja ta' marġini kontinwa li fl-ebda punt mhija anqas minn 76 mm taħt il-wiċċ tal-gverta fuq in-naħa li l-paratiji kkonċernati u l-qafas jinġarru mingħajr ma jgħaddi ilma. .3 Fejn porzjon tal-linja tal-marġini ipotetika li tkun b'mod sinifikattiv taħt il-gverta li fuqha jkunu qed jinġarru l-paratiji, l-Amministrazzjoni ta' l-Istat tal-bandiera tista' tippermetti rilassament limitat fil-bżonn li ma jippermettix li jidhol ilma f'dawk il-porzjonijiet tal-paratiji li huma 'l fuq mil-linja tal-marġini u immedjatament taħt l-ogħla gverta. 4 Tul permess tal-kompartimenti (R 6) BASTIMENTI ĠODDA TAL-KLASSIJIET B, Ċ U D U BASTIMENTI EŻISTENTI TAL-KLASSI B: It-tul massimu permess ta' komparatament li għandu ċ-ċentru tiegħu fi kwalunkwe punt mit-tul tal-bastiment jinħadem mit-tul li jista' jiġi milqut mill-għargħar billi jiġi mmultiplikat dan ta' l-aħħar b'fattur xieraq imsejjaħ il-fattur tas-suddivżjoni. 5 Il-permeabilità (R 5) BASTIMENTI ĠODDA TAL-KLASSIJIET B,Ċ U D U BASTIMENTI EŻISTENTI TAL-KLASSI B: L-ipotesi definittivi li għalihom saret referenza fir-regolament 3 dwar il-permeabilità ta' l-ispazji li qegħdin taħt il-linja tal-marġini. Sabiex jiġi ddeterminat it-tul li jista' jiġi milqut mill-għargħar, il-permeabilità medja ipotizzata ta' l-ispazji li qegħdin taħt il-linja tal-marġini għandha tiġi indikata fit-tabella fir-regolament 8.3. 6 Il-fattur tas-suddiviżjoni Il-fattur tas-suddiviżjoni għandu jkun: GĦALL-BASTIMENTI ĠODDA TAL-KLASSIJIET B, Ċ U D U GĦALL-BASTIMENTI TAL-PASSIĠĠIERI EŻISTENTI TAL-KLASSI B RO-RO: 1,0 meta n-numru ta' persuni li l-bastiment huwa ċċertifikat li jġorr huwa ta' anqas minn 400, u 0,5 meta n-numru ta' persuni li l-bastiment huwa ċċertifikat li jġorr huwa ta' 400 jew aktar. Il-bastimenti tal-passiġġieri eżistenti tal-klassi B ro-ro għandhom jikkonformaw ma' dan ir-rekwiżit sa mhux aktar tard mid-data tal-konformità stabbilita fir-regolament II-1/B/8-2, paragrafu 2. GĦALL-BASTIMENTI TAL-PASSIĠĠIERI EŻISTENTI TAL-KLASSI B RO-RO: 1,0 7 Ħtigiet speċjali li għandhom x'jaqsmu mas-suddivżjoni tal-bastiment (R 7) BASTIMENTI ĠODDA TAL-KLASSIJIET B, Ċ U D U BASTIMENTI EŻISTENTI TAL-KLASSI B: .1 Meta f'parti jew partijiet ta' bastiment il-paratiji li ma jippermettux li fihom jidħol l-ilma jinġarru għall-gverta ogħla milli hemm fil-kumplament tal-bastiment u hemm ix-xewqa li jittieħed vantaġġ mill-estensjoni ogħla tal-paratiji sabiex jiġi kkalkulat it-tul li jista' jiġi milqut mill-għargħar, jistgħu jintużaw linji tal-marġini separati għal kull waħda mill-partijiet tal-bastiment, kemm-il darba: .1 il-ġnub tal-bastiment huma estiżi matul it-tul tal-bastiment sal-gverta li tikkorrispondi mal-linja tal-marġini ta' fuq u l-fetħiet kollha fil-kisi fil-pjattaforma tal-qafas taħt il-gverta matul it-tul tal-bastiment huma kkunsidrata li qegħdin taħt il-linja tal-marġini, għall-iskopijiet tar-regolament 15; u. .2 iż-żewġ kompartimenti li qegħdin ħdejn "it-tarġa" fil-gverta tal-paratija huma t-tnejn fil-limitu tat-tul permess li jikkorrispondi mal-linji tal-marġini tagħhom, u, magħdud ma' dan, it-tul konġunt tagħhom ma jaqbiżx id-doppju tat-tul permess ibbażat fuq il-linja tal-marġini li qiegħda l-aktar fil-baxx. .2 Kompartiment jista' jaqbeż it-tul permess stabbilit mir-regoli tar-regolament 4 kemm-il darba li t-tul kombinat ta' kull par ta' kompartimenti ħdejn xulxin li għalihom il-kompartimenti in kwistjoni huwa komuni m'għandux jaqbeż kemm it-tul li jista; jintlaqat mill-għargħar jew id-doppju tat-tul permess, liema minnhom ikun l-anqas. .3 Il-paratija prinċipali trażversa tista' tiġi mwarrba kemm-il darba kull parti li twarrab dan ikun il-ġewwa mill-uċuħ vertikali fiż-żewġ naħat tal-bastiment, li jinstabu imwarrba b'distanza mill-kisi tal-pjattaforma tal-qafas ugwali għal kwint mill-wisa' tal-bastiment, u mkejjel f'angoli dritti għal-linja ċentrali fil-livell tal-linja tat-tagħbija suddiviża l-aktar profonda Kwalunkwe parti ta' daħla li toqgħod 'il barra minn dawn il-limiti għandha tiġi kkunsidrata bħala tarġa b'mod konformi ma' paragrafu 6."pakāpienu" saskaņā ar 6. punktu. .4 Fejn paratija prinċipali trażversa tiġi mdaħħla jew imtarrġa, paratija ekwivalenti mimduda għandha tiġi użata sabiex tiġi stabbilita s-suddiviżjoni. .5 Fejn kompartiment prinċipali trażvers fih suddiviżjoni lokali u l-Amministrazzjoni ta' l-Istat tal-bandiera hija sodisfatta li, wara kwalunkwe dannu preżunt magħmul fil-ġenb jestendi għal aktar mit-tul ta' 3,0 metri kif ukoll 3 % tat-tul ta' bastiment jew 11-il metru, jew 10 % tat-tul tal-bastiment skond liema minnhom ikun l-anqas, il-volum sħiħ tal-kompartiment prinċipali m'għandux jiġi mgħarraq, għandha titħalla żieda proporzjonata għat-tul permess li kieku kien ikun meħtieġ għal tali kompartiment. F'dak il-każ il-volum ta' kemm iżomm f'wiċċ l-ilma effettiv ipotizzat fuq il-parti li ma tkunx sofriet danni m'għandux ikun akbar minn dak ipotizzat fuq il-parti li fiha hemm id-dannu. Tolleranza taħt dan il-paragrafu għandha ssir biss jekk tali tolleranza mhix probabbli li ttellef il-konformità mar-regolament 8. BASTIMENTI ĠODDA TAL-KLASSIJIET B, Ċ U D: .6 Paratija prinċipali trażversa tista' tkun imtarrġa kemm-il darba tissodisfa waħda mill-kondizzjonijiet li ġejjin: .1 It-tul ikkombinat taż-żewġ kompartimenti, separati mill-paratija in kwistjoni, ma taqbiżx jew id-90 % tat-tul li jista' jintlaqat mill-għargħar jew d-doppju tat-tul permess, ħlief li, f'bastimenti li għandhom fattur tas-suddiviżjoni ugwali għal 1, it-tul ikkombinat taż-żewġ kompartimenti in kwistjoni m'għandux jaqbeż it-tul permess; .2 suddiviżjoni addizzjonali hija pprovduta permezz tat-tarġa sabiex jinżamm l-istess livell ta' sigurtà bħal dak li jkun hemm f'paratija tal-pjanċa; .3 il-kompartiment li fuqu testendi t-tarġa ma jaqbiżx it-tul permess li jikkorrispondi mal-linji ta' marġini meħuda 76 mm taħt it-tarġa. .7 F'bastimenti ta' 100 metru fit-tul u aktar, waħda mill-paratiji prinċipali trażversi lejn il-poppa fejn il-biċċa ta' quddiem ta' l-istiva tal-bastiment għandha tiġi mwaħħla f'distanza mill-perpendikular ta' quddiem li mhux akbar mit-tul permess. .8 Jekk id-distanza bejn żewġ paratiji prinċipali trażversi ħdejn xulxin, jew il-paratiji tal-planka ekwivalenti għalihom, jew id-distanza bejn il-pjani trażversi li jgħaddu mill-eqreb partijiet imtarrġa tal-paratiji, hija ta' anqas minn 3,0 metri kif ukoll 3 % tat-tul tal-bastiment, jew 11,0-il metru, jew 10 % tat-tul tal-bastiment, liema minnhom ikun l-anqas, waħda minn dawn il-paratiji biss tista' tiġi meqjusa li tifforma parti mis-suddiviżjoni tal-bastiment. .9 Fejn il-fattur tas-suddiviżjoni meħtieġ huwa ta' 0,50, it-tul kombinat ta' kwalunkwe żewġ kompartimenti ħdejn xulxin m'għandux jaqbeż it-tul li jista' jiġi milqut mill-għargħar. 8 Stabbiltà f'kondizzjonijiet ta' danneġġ (R 8) BASTIMENTI ĠODDA TAL-KLASSIJIET B, Ċ U D U BASTIMENTI EŻISTENTI TAL-KLASSI B: .1.1 Għandha tiġi pprovduta stabbiltà suffiċjenti fil-kondizzjonijiet kollha tas-servizz sabiex il-bastiment jitħalla jissapporti l-aħħar stadju ta' l-għargħar ta' kwalunkwe wieħed mill-kompartimenti prinċipali li huma meħtieġa li jkunu fit-tul li jista' jiġi affettwat mill-għargħar. .1.2 Fejn żewġ kompartimenti prinċipali ħdejn xulxin huma separati minn parat li huwa mtarraġ skond il-kondizzjonijiet ta' regolament 7.6.1, l-istabbiltà intatta għandha tkun adekwata biex tissapporti l-għargħar ta' dawk iż-żewġ kompartimenti li qegħdin ħdejn xulxin. .1.3 Fejn il-fattur meħtieġ tas-suddiviżjoni huwa ta' 0,50, l-istabbiltà intatta għandha tkun adekwata biex tissapporti l-għargħar ta' dawk iż-żewġ kompartimenti li qegħdin ħdejn xulxin. .2.1 Il-ħtiġiet ta' subparagrafu 1 għandhom jiġu ddeterminati b'kalkoli li huma f'konformi ma' paragrafi 3,.4 u.6 u li jikkunsidraw il-proporzjonijiet u l-karatteristiċi tad-disinn tal-bastiment u l-arranġament u l-konfigurazzjoni tal-kompartimenti li sofrew dannu. Meta jsiru dawn il-kalkoli l-bastiment irid jitqies li huwa fl-agħar kondizzjoni tas-servizz fir-rigward ta' l-istabbiltà. .2.2 Fejn tkun maħsuba biex toqgħod fuq il-gverti, qxur ta' ġewwa jew paratiji lonġitudinali ta' djuq biżżejjed biex tiġi ristretta l-mixja ta' l-ilma, konsiderazzjoni kif suppost għandha tittieħed għal dawn ir-restrizzjonijiet fil-kalkoli. BASTIMENTI ĠODDA TAL-KLASSI B, Ċ U D U BASTIMENTI TAL-PASSIĠĠIERI EŻISTENTI TAL-KLASSI B RO-RO U BASTIMENTI TAL-PASSIĠĠIERI EŻISTENTI TAL-KLASSI B LI M'HUMIEX RO-RO, MIBNIJA FIL-JEW WARA D-29 TA' APRIL 1990: .2.3 L-istabbiltà meħtieġa fil-kondizzjoni finali wara d-dannu, u wara l-ekwalizzazzjoni fejn tkun ipprovduta, għandha tiġi stabbilita kif ġej: .2.3.1 Il-kurvatura pożittiva tal-lieva li terġa' lura f'postha għandu jkollha firxa minima ta' 15° lil hinn mill-angolu ta' l-ekwilibriju. Din il-firxa tista' titnaqqas sa minimu ta' 10° fil-każ li l-erja taħt il-kurvatura tal-lieva li terġa' lura f'postha hija dik imsemmija f'subparagrafu 2.3.2 immultiplikata bil-proporzjon 15/firxa, fejn il-firxa hija mogħtija fi gradi. .2.3.2 l-erja taħt il-kurvatura tal-lieva li terġa' lura f'postha għandha tkun ta' mill-anqas 0,015 m-rad, imkejla mill-angolu ta' l-ekwilibriju sa l-anqas ta': .1 l-angolu li fih isir l-għargħar progressiv; .2 22° (imkejjel mill-wieqaf) fil-każ ta' għargħar ta' kompartiment wieħed, jew 27° (imkejjel mill-wieqaf) fil-każ ta' għargħar fl-istess ħin ta' żewġ kompartimenti ħdejn xulxin. .2.3.3 Kurvatura tal-lieva li terġa' lura f'postha għandu jinkiseb fil-firxa ta' l-istabbiltà pożittiva, wara li tittieħed in konsiderazzjoni l-akbar minn dawn il-momenti ta' timjil: .1 l-iffullar tal-passiġġieri kollha għal fuq naħa waħda; .2 il-varar ta' kull opra ta' sopravivenza davit-launched mimli kollu fuq naħa waħda; .3 minħabba l-pressjoni tar-riħ; kif ikkalkulat mill-formula: GZ = + 0,04 Madanakollu fl-ebda każ m'għandha l-lieva li treġġa' lura tkun ta' anqas minn 0,10 metri. .2.3.4 Sabiex jiġu kkalkulati l-momenti ta' mejl fil-paragrafu 2.3.3 għandhom isiru dawn l-ipotesi: .1 Moment minħabba l-iffullar tal-passiġġieri: .1.1 erba' persuni kull metru kwadru; .1.2 massa ta' 75 kg għal kull passiġġier; .1.3 il-passiġġieri għandhom jitqassmu fuq iż-żoni tal-gverta li jkunu disponibbli lejn naħa waħda tal-bastiment fuq il-gverti fejn jinstabu l-istazzjonijiet tal-ġmiegħ u b'tali mod li jipproduċu l-aktar moment ta' timjil li jagħmel ħsara. .2 Il-moment dovut għall-varar ta' opra tas-sopravivenza davit-launched mimli kollu fuq naħa waħda: .2.1 Kull dgħajsa tas-sopravivenza u kull dgħajsa tas-salvataġġ imwaħħla man-naħa ta' timjil tal-bastiment wara li jkun ġarrab dannu għandhom jitqiesu li tbandlu bis-sħiħ mimlija sa fuq u lesti biex jitniżżlu; .2.2 Għad-dgħajjes tas-sopravivenza li huma rranġati biex jiġu varati mimlija sa fuq mill-pożizzjoni fejn kienu merfugħa, għandu jittieħed l-akbar moment ta' mejl matul il-varar; .2.3 raff tas-sopravivenza davit-launched mimli kollu mwaħħal ma' kull davit man-naħa lil fejn tmejjel il-bastiment wara li jkun ġarrab dannu għandu jitqies li tbandal mimli sa fuq u lest biex jitniżżel; .2.4 Persuni li ma jkunux bit-tagħmir li jsalva l-ħajja li huma mbandla m'għandhomx jipprovdu aktar timjil jew moment li jġib lura f'postu; .2.5 It-tagħmir li jsalva l-ħajja li qiegħed fuq in-naħa tal-bastiment opposta għan-naħa li lejha tmejjel il-bastiment għandu jitqies li huwa f'pożizzjoni ta' irfiegħ. .3 Momenti minħabba l-pressjoni tar-riħ: .3.1 klassi B: pressjoni tar-riħ ta'120 N/m2 li trid tiġi applikata; klassijiet Ċ u D: pressjoni tar-riħ ta'80 N/m2 li trid tiġi applikata; .3.2 l-erja applikabbli għandha tkun l-erja laterali proġettata tal-bastiment li qiegħda 'l fuq mil-linja sa fejn jasal l-ilma li tikkorrispondi mal-kondizzjoni intatta; .3.3 l-id tal-mument għandha tkun distanza vertikali minn punt f'nofs il-fundar medju li jikkorrispondi mal-kondizzjoni intatta saċ-ċentru tal-gravità taż-żona laterali. .2.4 Meta jseħħ għargħar progressiv maġġuri, meta dan jikkawża tnaqqis ta' malajr fil-lieva li tikkoreġi ta' 0,04 metri jew aktar, il-kurvatura tal-lieva li tikkoreġi għandha tiġi kkunsidrata kif terminata f'angolu li fih isir l-għargħar progressiv u l-firxa u ż-żona li għaliha saret referenza f'2.3.1 u 2.3.2 għandha tiġi mkejla sa dak l-angolu. .2.5 F'każijiet fejn l-għargħar progressiv huwa ta' natura limitata li ma tkomplix mingħajr ma tiġi mrażżna u tikkawża tnaqqis aċċettabbli fil-lieva li tikkoreġi ta' anqas minn 0,04 metri, il-bqija tal-kurvatura għandha tinqata' parzjalment billi jiġi presunt li l-ispazju li ġie maħkum mill-għargħar ġie maħkum mill-bidu. .2.6 Fl-istadji intermedjarji ta' l-għargħar, il-massimu li l-lieva li tikkoreġi għandha tkun ta' lanqas 0,05 metri u l-firxa tal-lieva pożittiva li tikkoreġi għandha tkun ta' lanqas 7. F'kull każ, għandhom jiġu preżunti kisra waħda fil-buq u wiċċ wieħed biss liberu. BASTIMENTI ĠODDA TAL-KLASSIJIET B,Ċ U D U BASTIMENTI EŻISTENTI TAL-KLASSI B: .3 Għall-iskop li jsiru l-kalkoli ta' l-istabbiltà bid-dannu l-volum u l-permeabiltajiet għandhom ikunu li ġejjin: Spazji | Permeabilità (%) | Approprijati għat-tagħbija jew ħażniet | 60 | Okkupati mill-akkomodazzjonijiet | 95 | Okkupati mill-makkinarji | 85 | Intiżi għall-likwidi | 0 jew 95 [1] | Permeabilitajiet għola tal-wiċċ għandhom jiġu presunti fir-rigward ta' spazji li, fil-viċinanza tal-pjanċa ta' l-ilma danneġġat, m'għandhom l-ebda kwantità sostanzjali ta' akkomodazzjoni jew makkinarju u spazji li ma jiġux okkupati ġeneralment minn kwantità sostanzjali tat-tagħbija jew ħażniet. .4 Il-firxa tad-danni presunti għandhom jkun li ġej: .1 il-firxa lonġitudinali: 3,0 metri u 3 % tat-tul tal-bastiment miżjuda, jew 11,0 metri jew 10 % tat-tul tal-bastiment, liema minnhom tkun lanqas; .2 il-firxa trażversa (imkejjel 'il-ġewwa mill-ġenb tal-bastiment, f'angoli dritti għal-linja taċ-ċentru fil-livell tal-linja tat-tagħbija tas-suddiviżjoni l-aktar fonda): distanza ta' kwint mill-wisa' tal-bastiment; u .3 il-kwantu vertikali: mil-linja tal-bażi 'l fuq mingħajr limitu; .4 jekk jirriżulta kull dannu ta' kwantu aktar baxx minn dak indikat f' 4.1,.4.2,.4.3 li jwassal għal kondizzjoni aktar gravi dwar il-mejl jew telf tat-tul metaċentriku, tali dannu għandu jiġi preżunt fil-kalkoli. .5 L-għargħar li ma jkunx simetriku għandu jinżamm f'minimu konsistenti ma' l-arranġamenti effiċjenti. Fejn ikun meħtieġ li jiġu kkoreġuti angoli kbar ta' mejl, il-mezz li jintuża għandu, fejn ikun prattikabbli, ikun li jista' jsir minnhom stess, madankollu f'kull każ fejn ikunu pprovduti l-kontrolli għat-tagħmir ta' l-għargħar inkroċjat dawn għandhom jintħaddmu minn fuq il-gverta tal-*paratiji Għal bastimenti ġodda tal-klassi B, Ċ u D l-angolu tal-mejl massimu wara l-għargħar madankollu qabel l-ekwalizzazzjoni m'għandhiex taqbeż il-15°. Fejn it-tagħmir ta' l-għargħar inkroċjat huwa meħtieġ il-ħin għall-ekwalizzazzjoni m'għandux jaqbeż il-15-il minuta. Għandha tiġi pprovduta informazzjoni xierqa dwar l-użu tat-tagħmir ta' l-għargħar inkroċjat lill-kaptan tal-bastiment. .6 Il-kondizzjonijiet finali tal-bastiment wara d-daneġġ u, fil-każ ta' għargħar mhux simetriku, wara li jkun ittieħed il-kejl ta' l-ekwalizzazzjoni għandhom ikunu kif ġej: .1 fil-każ ta' għargħar simetriku għandu jkun hemm għoli residwu metaċentriku pożittiv ta' mill-anqas 50 mm kif ikkalkulat mill-metodu ta' l-ispostament kostanti; .2a sakemm ma jkunx hemm provvediment kuntrarju fil-paragrafu 6.2b, fil-każ ta' għargħar mhux simetriku ta' mejl għall-għargħar ta' kompartiment wieħed m'għandux jaqbeż is-7° għall-bastimenti tal-klassi B (ġodda u eżistenti) u 12° għall-klassijiet tal-bastimenti Ċ u D (ġodda). Għall-għargħar fl-istess ħin ta' żewġ kompartimenti ħdejn xulxin, jista' jiġi permess timjil ta' 12° għall-bastimenti tal-klassi B li jeżistu diġà jew li huma ġodda, kemm-il darba li l-fattur tas-suddiviżjoni ma jkun imkien akbar minn 0,50 f'dik il-parti tal-bastiment li ġiet milquta mill-għargħar; .2b għall-bastimenti tal-passiġġieri li m'humiex ro-ro tal-klassi B li jeżistu, mibnija qabel id-29 ta' April 1990, fil-każ ta' għargħar mhux simetriku, l-angolu m'għandux jaqbeż is-7°, ħlief f'każi eċċezzjonali l-Amministrazzjoni tista' tħalli timjil miżjud minħabba l-moment mhux simetriku, imma fl-ebda każ it-timjil finali m'għandu jaqbeż il-15°. .3 fl-ebda każ il-linja tal-marġini għandha tkun mgħaddsa fl-istadju finali ta' l-għargħar. Jekk ikun ikkunsidrat li l-linja tal-marġini tista' tiġi mgħaddsa matul l-istadju intermedjarju ta' l-għargħar, l-Amministrazzjoni ta' l-Istat tal-bandiera tista' titlob tali investigazzjonijiet u arranġamenti kif tikkunsidra meħtieġ għas-sigurtà tal-bastiment. .7 Il-kaptan tal-bastiment għandu jiġi pprovdut bil-fatti magħrufa ("data") meħtieġa biex tinżamm stabbiltà suffiċjenti intatta taħt il-kondizzjonijiet tas-servizz li jippermetti lill-bastiment jissaporti d-dannu kritiku. Fil-każ ta' bastimenti li għandhom bżonn l-għargħar inkroċjat, il-kaptan tal-bastiment għandu jiġi informat bil-kondizzjonijiet ta' l-istabbiltà li fuqhom huma bbażati l-kalkoli tal-timjil u jiġu mwissija li jista' jirriżulta timjil eċċessiv jekk il-bastiment isofri dannu meta jkun f'kondizzjoni anqas favorevoli. .8 Il-fatti magħrufa ("data") li għalihom saret referenza fil-paragrafu 7 biex tiżgura li l-kaptan iżomm stabbiltà suffiċjenti intatta għandha tinkludi informazzjoni li tindika l-għoli massimu permess taċ-ċentru tal-gravità tal-bastiment 'il fuq mill-prim (KG), jew alternattivament l-għoli metaċentriku minimu permess (GM), għal sensiela ta' fond (draughts) jew spostamenti li huma biżżejjed biex jinkludu l-kondizzjonijiet kollha tas-servizz. L-informazzjoni għandha turi l-influwenza ta' laqtiet varji wara li jiġu kkunsidrati l-limiti tat-tħaddim. .9 Kull bastiment għandu jkollu skali ta' fundar (draughts) immarkati b'mod ċar fil-pruwa u fil-poppa. Fil-każ meta l-marki tal-fond (draught) ma jinstabux fejn ikunu jistgħu jinqraw b'faċilità, jew restrizzjonijiet fit-tħaddim jagħmluha diffiċli biex taqra l-marki tal-fond (draught), il-bastiment għandu jkollu ukoll imwaħħla sistema ta' min joqgħod fuqha li timmarka l-fond (draught) li permezz tagħha jkunu jistgħu jiġu indikati l-fondi (draughts) tal-pruwa u tal-poppa. .10 Mat-tlestija tat-tagħbija fuq il-bastiment u qabel ma jitlaq, il-kaptan għandu jistabbilixxi l-laqtiet tal-bastiment u l-istabbiltà kif ukoll jiżgura u jirreġistra li l-bastiment huwa konformi mal-kriteju ta' l-istabbiltà fir-regolamenti relevanti. Id-determinazzjoni ta' l-istabbiltà tal-bastiment għandha dejjem issir b'kalkolu. Kompjuter elettroniku tat-tagħbija u l-istabbiltà jew mezzi ekwivalenti jistgħu jintużaw għal din ir-raġuni. .11 L-ebda rilassament mill-ħtiġijiet għall-istabbiltà tad-dannu ma' jista' jiġi kkunsidrat mill-Amministrazzjoni ta' l-Istat tal-bandiera kemm-il darba jintwera li l-għoli metaċentriku intatt f'kull kondizzjoni tas-servizz neċessarji biex jissodisfa dawn il-ħtiġijiet hija eċċessiva għas-servizz maħsub. .12 Ir-rilassamenti mill-ħtiġijiet għall-istabbiltà tad-dannu għandha tiġi permessa biss f'każijiet eċċezzjonali u suġġetta għall-kondizzjoni li l-Amministrazzjoni ta' l-Istat tal-Bandiera għandha tkun sodisfatta li l-proporzjonijiet, arranġamenti u l-karatteristiċi l-oħra tal-bastiment huma l-aktar favorevoli għall-istabbiltà wara d-danneġġ li jista' jiġu adottati b'mod prattiku u raġjonevoli fiċ-ċirkostanzi partikolari. 8-1 L-istabbiltà tal-bastimenti tal-passiġġieri f'kondizzjonijiet danneġġjati (R 8-1) BASTIMENTI TAL-PASSIĠĠIERI EŻISTENTI TAL-KLASSI B RO-RO: .1 Bastimenti tal-passiġġieri eżistenti għandhom jikkonformaw ma' regolament 8, sa mhux aktar tard mid-data ta' l-ewwel survej perjodiku wara d-data tal-konformità stabbilita hawn taħt, skond il-valur ta' l-A/Amax kif imfissra fl-Anness tal-Proċedura tal-Kalkolu biex Jistmaw il-Karatteristiċi tas-Sopravivenza tal-Bastimenti tal-Passiġġieri Ro-Ro Eżistenti Meta Jużaw Metodu Simplifikat Ibbażat Fuq Riżoluzzjoni A.265 (VIII), żviluppata mill-Kumitat għas-Sigurtà Marittimu fid-59 sessjoni f'Ġunju ta' l-1991 (MSC/Circ. 574): Valur ta' A/Amax: | Data tal-*konformita': | inqas minn 85 % | fl-1 ta' Ottubru 1998. | 85 % jew aktar iżda inqas minn 90 % | fl-1 ta' Ottubru 2000. | 90 % jew aktar iżda inqas minn 95 % | fl-1 ta' Ottubru 2002. | 95 % jew aktar iżda inqas minn 97,5 % | fl-1 ta' Ottubru 2004. | 97,5 % jew aktar | fl-1 ta' Ottubru 2005. | 8-2 Il-ħtiġijiet speċjali għall-bastimenti tal-passiġġieri ro-ro li jġorru 400 persuna jew aktar (R 8-2) GĦALL-BASTIMENTI ĠODDA TAL-KLASSIJIET B, Ċ U D U GĦALL-BASTIMENTI EŻISTENTI TAL-PASSIĠĠIERI TAL-KLASSI B RO-RO: Minkejja d-disposizzjonijiet tar-regolament II-1/B/8 u II-1/B/8-1:. .1 bastimenti ġodda tal-passiġġieri roro ċċertifikati biex iġorru 400 persuna jew aktar għandhom jikkonformaw mad-disposizzjonijiet ta' paragrafu 2.3 ta' regolament II-1/B/8, wara li jassumu li d-daneġġ ikun sar fejn ikun matul it-tul tal-bastiment L; u .2 bastimenti tal-passiġġieri ro-ro li jeżistu diġà ċertifikati biex iġorru 400 persuna jew aktar għandhom jikkonformaw mal-ħtiġiet ta' paragrafu 1 sa mhux aktar tard mid-data ta' l-ewwel stħarriġ perjodiku wara d-data tal-konformità stabbilita f'subparagrafu 2.1,2.2 jew2.3 skond liema minnhom jiġi l-aħħar: Valur ta' A/Amax: | Data tal-*konformita': | inqas minn 85 % | fl-1 ta' Ottubru 1998. | 85 % jew aktar iżda inqas minn 90 % | fl-1 ta' Ottubru 2000. | 90 % jew aktar iżda inqas minn 95 % | fl-1 ta' Ottubru 2002. | 95 % jew aktar iżda inqas minn 97,5 % | fl-1 ta' Ottubru 2004. | 97,5 % jew aktar | fl-1 ta' Ottubru 2010. | Numru ta' persuni permessi li jiġu ttrasportati: | 1500 jew aktar | fl-1 ta' Ottubru 2002. | 1000 jew aktar iżda inqas minn 1500 | fl-1 ta' Ottubru 2006. | 600 jew aktar iżda inqas minn 1000 | fl-1 ta' Ottubru 2008. | 400 jew aktar iżda inqas minn 600 | fl-1 ta' Ottubru 2010. | .2.3 Żmien li għandu l-bastiment ugwali jew aktar minn 20 sena: meta ż-żmien li għandu l-bastiment ifisser iż-żmien magħdud mid-data li fiha tpoġġiet il-prim jew id-data li fiha kienet fi stadju simili tal-kostruzzjoni jew mid-data li fiha l-bastiment ġie kkonvertit għall-bastiment tal-passiġġieri ro-ro. 8-3 Ħtiġiet speċjali għall-bastimenti tal-passiġġieri, li m'humiex bastimenti tal-passiġġieri ro-ro, li jġorru 400 persuna jew aktar BASTIMENTI TAL-KLASSI B, Ċ U D, MIBNIJA FIL-JEW WARA L-1 TA' JANNAR 2003, LI M'HUMIEX BASTIMENTI TAL-PASSIĠĠIERI RO-RO. Minkejja d-disposizzjonijiet ta' regolament II-I/B/8 bastimenti tal-passiġġieri, li m'humiex bastimenti tal-passiġġieri ro-ro, ċertifikati biex iġorru aktar minn 400 persuna għandhom jikkonformaw mad-disposizzjonijiet ta' paragrafi 2.3 u 2.6 tar-regolament II-1/B/8, wara li jassumu li d-dannu jkun sar fejn ikun matul it-tul tal-bastiment L. 9 Paratiji ta' l-ispazju tal-makkinarju u l-quċċati (R 10) BASTIMENTI ĠODDA TAL-KLASSIJIET B, Ċ U D U BASTIMENTI EŻISTENTI TAL-KLASSI B: .1 Paratija tal-biċċa ta' quddiem jew tal-ħabta għandu jkun mgħammar ħalli ma jidħolx ilma sal-gverta tal-parat. Din il-paratija għandha tinstab f'distanza mill-perpendikulari .2 Fejn kwalunkwe parti mill-bastiment li qiegħda taħt il-linja sa fejn jasal l-ilma testendi 'l quddiem mill-perpendikulari, eż. pruwa bulbali, id-distanzi msemmija fil-paragrafu 1 għandhom jitkejlu minn punt jew: .1 f'nofs it-tul ta' tali estenzjoni; jew .2 f'distanza ta' 1,5 % tat-tul tal-bastiment 'il quddiem mill-perpendikulari 'l quddiem; jew .3 f'distanza ta' 3 metri 'l-quddiem mill-perpendikulari, liema minnhom tagħti l-iżgħar kejl. .3 Fejn hemm imwaħħla superstruttura twila "l quddiem, il-paratija tal-biċċa ta" quddiem jew tal-ħabta għandha testendi li ma jidħolx ilma sal-gverta mimlija li jmiss li tkun 'il fuq mill-gverta tal-paratija. L-estensjoni għandha tiġi rranġata sabiex tevita l-possibbiltà li l-bieb tal-pruwa jikkawżalha dannu fil-każ ta' dannu lill-, jew stakkament ta', bieb tal-pruwa. .4 L-estensjoni meħtieġa fil-paragrafu 3 m'hemmx bżonn tkun imwaħħla direttament fuq il-paratija hawn taħt kemm-il darba kull parti ta' l-estensjoni ma jkunux jinstabu "l quddiem aktar mil-limitu ta" kemm jistgħu jkunu 'l quddiem imsemmi fil-paragrafu 1 jew f'pargrafu 2. Madanakollu f'bastimenti eżistenti tal-klassi B: .1 fejn rampa għat-tagħbija qiegħda għat-telgħa tifforma parti mill-estensjoni tal-paratija tal-ħabta 'l fuq mill-gverta tal-paratija, il-parti tar-rampa li hija aktar minn 2,3 metri "l fuq mill-gverta tal-paratija tista" testendi sa mhux aktar minn 1,0 metru aktar il quddiem mil-limiti ta' kemm jistgħu ikunu 'l quddiem imsemmija f'paragrafi 1 u 2; .2 fejn ir-rampa eżistenti ma tikkonformax mal-ħtiġiet għall-aċċettazzjoni bħala estenzjoni għall-paratija tal-ħabta u l-pożizzjoni tar-rampa tevita li l-ippustjar ta' tali estenzjoni fil-limiti speċifikati f'paragrafu 1 jew paragrafu 2, l-estenzjoni tista' titpoġġa f'distanza limitata "l fuq mil-limitu ta" kemm tista' tkun 'il fuq kif imsemmi fil-paragrafu 1 jew paragrafu 2. Id-distanza limitata 'l fuq m'għandhiex tkun aktar milli huwa meħtieġ biex jiġi żgurat li m'hemmx interferenza mar-rampa. L-estenzjoni għall-paratija tal-ħabta għandha tinfetaħ 'il quddiem u tikkonforma mal-ħtiġiet ta' paragrafu 3 u għandha tkun irranġata b'mod sabiex tevita l-possibbiltà li r-rampa tikkawżalha dannu fil-każ ta' dannu lill-, jew jekk tinqala', ir-rampa. .5 Rampi li ma jikkonformawx mal-ħtiġiet imsemmija hawn fuq m'għandhomx jiġu kkunsidrati bħala estenzjoni tal-paratija tal-ħabta. .6 F'bastimenti eżistenti tal-klassi B, il-ħtiġiet ta' paragrafu 3 u 4 għandhom jgħoddu sa mhux aktar tard mid-data ta' l-ewwel survej perjodiku wara d-data li għaliha saret referenza fl-Artikolu 14(1) ta' din id-Direttiva. .7 Paratija 'l isfel mill-quċċata, u l-paratiji li jikkondividu l-ispazju tal-makkinarju, mill-ispazji tat-tagħbija u tal-passiġġieri 'l quddiem u lura, għandhom ukoll jitwaħħlu u magħmula li ma jidħlilhomx ilma sal-gverta tal-paratija. Il-paratija "l isfel mill-quċċata tista", madanakollu, tkunu mtarrġa taħt il-gverta tal-paratija, kemm-il darba li l-grad tas-sigurtà tal-bastiment rigward is-suddiviżjoni mhix b'hekk imnaqqsa. .8 F'kull każ t-tubi tal-poppa għandhom jingħalqu fi spazji li fihom ma jidħolx ilma. Il-glandola tal-poppa għandha tinstab f'mina bix-xaft li ma jidħolx ilma fiha jew spazju ieħor separat mill-kompartiment tat-tubu tal-poppa u ta' tali volum li, jekk mgħarrqa bi tnixxija mill-glandola tal-poppa, il-linja tal-marġini ma tgħoddosx taħt l-ilma. 10 Qiegħan doppji (R 12) BASTIMENTI ĠODDA TAL-KLASSI B, Ċ U D U BASTIMENTI EŻISTENTI TA' KLASSI B, U BASTIMENTI ĠODDA MIBNIJA FIL- JEW WARA L-1 TA' JANNAR 2003 B'TUL TA' 24 METRU U AKTAR. .1 Fil-bastimenti ġodda tal-klassi B, Ċ u D u bastimenti eżistenti tal-klassi B, bastimenti ġodda mibnija fil-*jew wara l-1 ta' Jannar 2003 b'tul ta' 24 metru u 'l fuq, għandu jitwaħħal qiegħ doppju li jestendi mill-paratija ta' quddiem sal-paratija ta' wara sa fejn dan ikun prattikabbli u kumpatibbli mad-disinn u t-tħaddim kif suppost tal-bastiment. .1 F'bastimenti ta' tul ta' 50 metru u aktar iżda ta' anqas minn 61 metru, qiegħ doppju għandu jitwaħħal ta' l-anqas mill-ispazju tal-makkinarju sal-paratija ta' quddiem, jew fil-qrib tagħha sa fejn ikun possibbli. .2 F'bastimenti ta' tul ta' 61 metru u aktar iżda ta' anqas minn 76 metru, għandu jitwaħħal qiegħ doppju ta' l-anqas mill-ispazju tal-makkinarju sal-paratija ta' quddiem u ta' wara, jew qrib tagħha sa fejn ikun possibbli. .3 F'bastimenti tat-tul ta' 76 metri fit-tul u 'l fuq, għandu jitwaħħal qiegħ doppju f'nofs il-bastiment u għandu jestendi sal-paratija ta' quddiem u ta' wara jew qrib sa fejn ikun prattikabbli. .2 Fejn ikun meħtieġ qiegħ doppju l-fond tiegħu għandu jikkonforma ma' l-istandards ta' organizzazzjoni rikonoxxuta u l-qiegħ ta' ġewwa għandu jitkompla 'l barra mal-ġnub tal-bastiment f'tali manjiera sabiex jipproteġi l-qiegħ sad-dawra tal-qiegħ tal-bastiment. Tali protezzjoni għandha titqies sodisfaċenti jekk il-linja tal-qasma tat-tarf ta' barra tal-folja tal-marġini bil-kisi tal-qiegħ tal-bastiment mhix baxxa aktar f'kull parti mill-pjan orizzontali li jgħaddi mill-punt tal-qasma bil-linja tal-qafas f'nofs il-bastiment ta' linja dijagonali trażversa inklinata f'25° għal-linja tal-bażi u taqsamha f'punt nofs il-wisa' ffurmata tal-bastiment mil-linja tan-nofs. .3 Bjar żgħar mibnija fil-qiegħ doppju f'konnessjoni ma' l-arranġamenti tad-drenaġġ ta' l-istivi eċċ., m'għandhomx jinżlu 'l isfel aktar milli huwa meħtieġ. Il-fond tal-bir fl-ebda każ m'għandu jkun ta' aktar mill-fond b'460 mm imnaqqsa mill-qiegħ doppju fil-linja taċ-ċentru, u l-bir m'għandux lanqas jestendi aktar 'l isfel mill-pjan orizzontali li għalih saret referenza fil-paragrafu 2. Bir li jestendi sal-qiegħ ta' barra nett huwa, madankollu, permess fit-tarf ta' l-aħħar tal-mina tax-xaft. Bjar oħra (eż. għaz-zejt tal-lubrikazzjoni taħt il-magni) jistgħu jitħallew mill-Amministrazzjoni ta' l-Istat tal-bandiera jekk tkun sodisfatta li l-arranġamenti jagħtu protezzjoni ekwivalenti għal dik mogħtija minn qiegħ doppju li jikkonforma ma' dan ir-regolament. .4 Qiegħ doppju m'hemmx bżonn jitwaħħal bil-mod ta' kompartimenti ta' daqs moderat li ma jidħolx ilma fihom li jintużaw esklussivament għall-ġarr tal-likwidi, kemm-il darba li s-sigurtà tal-bastiment, fil-każ ta' dannu lill-qiegħ jew lill-ġenb, ma jkunx effettwat, fil-fehma ta' l-Amministrazzjoni ta' l-Istat tal-bandiera. .5 Minkejja paragrafu 1 ta' dan ir-regolament 10, l-Amministrazzjoni ta' l-Istat tal-bandiera tista' tippermetti biex ma jkunx hemm qiegħ doppju f'kull parti tal-bastiment li hija suddiviża b'fattur li ma jaqbiżx 0,5, jekk tkun sodisfatta li qiegħ doppju f'dik il-parti ma jkunx kompatibbli mad-disinn u mat-tħaddim kif imiss tal-bastiment. 11 L-għotja, immarkar u reġistrazzjoni ta' linja tas-suddiviżjoni tat-tagħbija (R 13) BASTIMENTI ĠODDA TAL-KLASSIJIET B,Ċ U D U BASTIMENTI EŻISTENTI TAL-KLASSI B: .1 Sabiex jinżamm il-grad meħtieġ tas-suddiviżjoni, linja tat-tagħbija li tikkorrispondi mal-fond tas-suddiviżjoni approvata għandha tiġi mogħtija u mmarkata fuq il-ġnub tal-bastiment f'nofs il-bastiment. Bastiment li jkollu spazji li huma adatti għall-akkomodazzjoni tal-passiġġieri u għall-ġarr tal-merkanzija b'mod alternattiv jista' jekk il-proprjetarji jixtiequ, ikollu linja tat-tagħbija waħda jew aktar addizzjonali u mmarkata biex tikkorrispondi mal-fond tas-suddiviżjoni li l-Amministrazzjoni ta' l-Istat tal-bandiera tista' tapprova għall-kondizzjonijiet alternattivi tas-servizz. .2 Il-linja tas-suddiviżjoni tat-tagħbija assenjata u mmarkata għandha tiġi rreġistrata fiċ-Ċertifikat tas-Sigurtà tal-Bastiment tal-Passiġieri, u tista' tiġi identifikata min-notazzjoni C.1 jekk hemm linja tas-suddiviżjoni tat-tagħbija waħda biss. Jekk hemm aktar minn linja tas-suddiviżjoni tat-tagħbija, il-kondizzjonijiet alternattivi jistgħu jiġu identifikati min-notazzjonijiet Ċ.2, Ċ.3, Ċ.4 eċċ. [2]. .3 Il-freeboard li tikkorrispondi ma' kull waħda minn dawn il-linja tat-tagħbija għandha tiġi mkejla mill-istess pożizzjoni u mill-istess linja tal-*gverta bħall-freeboards iddeterminati b'mod konformi mal-Konvenzjoni Internazzjonali dwar il-Linji tat-Tagħbija fis-seħħ. .4 Il-freeboard tikkorrispondi ma' kull linja tat-tagħbija tas-suddiviżjoni u l-kondizzjonijiet tas-servizz li għalihom ġiet approvata, għandha tiġi indikata b'mod ċar fuq iċ-Ċertifikat tas-Sigurtà tal-Bastiment tal-Passiġieri. .5 Fl-ebda każ m'għandha marka tal-linja tat-tagħbija tas-suddiviżjoni titpoġġa aktar 'il fuq mill-aktar linja profonda tat-tagħbija fl-ilma mielaħ kif stabbilit mis-saħħa tal-bastiment jew mill-Konvenzjoni Internazzjonali dwar il-Linji tat-Tagħbija fis-seħħ. .6 Ikunu f'liema pożizzjoni jkunu l-marki tal-linja tat-tagħbija tas-suddiviżjoni, bastiment m'għandu fl-ebda każ jitgħabba daqstant li l-marka tal-linja tat-tagħbija tkun taħt l-ilma li tkun tgħodd għall-istaġun u lokalità kif stabbilit b'mod konformi mal-Konvenzjoni Internazzjonali dwar il-Linji tat-Tagħbija fis-seħħ. .7 Bastiment m'għandu fl-ebda każ jitgħabba daqstant li l-marka tal-linja tat-tagħbija tkun taħt l-ilma li tkun tgħodd għall-dak il-vjaġġ partikolari u għall-kondizzjoni tas-servizz. 12 Il-kostruzzjoni u ttestjar tal-bidu tal-paratiji li ma jidħolx ilma fihom, eċċ. (R 14) BASTIMENTI ĠODDA TAL-KLASSIJIET B,Ċ U D U BASTIMENTI EŻISTENTI TAL-KLASSI B: .1 Paratija tas-suddiviżjoni li ma jidħolx ilma fiha, kemm jekk trażversa jew longitudinali, għandha tinbena f'tali manjiera li tkun kapaċi tappoġġja, b'marġini xierqa tar-reżistenza, il-pressjoni dovuta minħabba l-massa massima ta' l-ilma li jkollha tissaporti fil-każ ta' dannu għall-bastiment iżda ta' lanqas il-pressjoni minħabba l-massa ta' l-ilma sal-linja tal-marġini. Il-kostruzzjoni ta' dawn il-paratiji għandhom ikunu b'mod konformi ma' l-istandards ta' organizzazzjoni rikonoxxuta. .2.1 It-turġien u postijiet fejn jitwarrbu l-affarijiet fil-paratiji m'għandhomx jippermettu d-dħul ta' l-ilma u jkunu b'saħħithom daqs il-paratija fil-post ta' fejn jinstab kull wieħed. .2.2 Fejn il-qafas jew it-travi jgħaddu minn ġol-gverta li fiha ma jidħolx ilma jew mill-paratija, tali gverta jew paratija għandha tkun strutturalment li ma jidħlilhiex ilma mingħajr l-użu ta' l-injam jew siment. .3 L-ittestjar tal-kompartimenti prinċipali billi jimlewhom bl-ilma mhux obbligatorju. Meta ma jsirx ittestjar billi jimtlew bl-ilma, għandu jsir test bil-pajp fejn ikun prattikabbli. Dan it-test għandu jsir fl-aktar stadju avvanzat ta' l-armar tal-bastiment. Fejn ma jkunx prattiku test bil-pajp minħabba dannu potenzjali għall-makkinarju, tagħmir elettriku jew oġġetti li jitwaħħlu fuq barra, jista' jiġi ssostitwit minn eżaminazzjoni retta bil-viżta tal-konnessjonijiet iwweldjati, appoġjati fejn jitqies neċessarju minn tali mezzi bħat-test dye penetrant jew test tan-nixxiegħa ultrasonika jew test ekwivalenti. F'kull każ, għandha ssir spezzjoni ddettaljata tal-paratiji li ma jidħolx ilma fihom. .4 Il-biċċa ta' quddiem, il-qiegħ doppju (inklużi l-primi tal-kanal) u l-kisjiet ta' ġewwa għandhom jiġu ttestjati bl-ilma li għandu massa li tikkorrispondi mal-ħtiġiet ta' paragrafu 1. .5 Tankijiet li huma maħsuba biex iżommu l-likwidi, u li jiffurmaw parti mis-suddiviżjoni tal-bastiment, għandhom jiġu ttestjati għall-għeluq mill-ilma sa massa sal-linja tat-tagħbija tas-suddiviżjoni l-aktar fonda jew sa massa li tikkorrispondi għal żewġ terzi tal-fond min-naħa ta' fuq tal-prim sal-linja tal-marġini quddiem it-tankijiet, liema minnhom tkun l-akbar, kemm-il darba fl-ebda każ m'għandha l-massa tat-test tkun ta' anqas minn 0,9 metri "l fuq minn naħa ta" fuq tat-tank; jekk l-ittestjar permezz ta' l-ilma ma jkunx prattiku, jista' jiġi aċċettat li jsir prova tan-nixxiegħa bl-arja fejn it-tankijiet huma soġġetti għall-pressjoni ta' l-arja ta' mhux aktar minn 0,14 bar. .6 It-testijiet li għalihom saret referenza f'paragrafi 4 u 5 qegħdin għall-iskop li jiżguraw li l-arranġamenti tas-suddiviżjoni strutturali ma jistax jidħlilhom ilma u m'humiex meqjusa bħala test għal kemm hu xieraq kompartiment għal ħażna tal-karburant taż-żejt jew għal skopijiet oħra speċjali li għalihom test ta' natura superjuri jkun meħtieġ skond l-għoli li għalih likwidu għandu aċċess fit-tank jew fil-konnessjonijiet tiegħu. 13 Ftuħ f'paratiji li ma jidħolx ilma fihom (R 15) BASTIMENTI ĠODDA TAL-KLASSIJIET B, Ċ U D U BASTIMENTI EŻISTENTI TAL-KLASSI B: .1 In-numru ta' ftuħ fil-paratiji li ma jidħolx ilma fihom għandu jitnaqqas għall-mimimu li huwa kompatibbli mad-disinn u mat-tħaddim kif suppost tal-bastiment; għandhom jiġu pprovduti mezzi sodisfaċenti biex jagħlqu dawn il-fetħiet. .2.1 Fejn il-pajpijiet, toqob fuq il-gvieret, kejbils ta' l-elettriku, eċċ., jinġarru mill-paratiji tas-suddiviżjoni li ma jidħolx ilma fihom, għandhom isiru arranġamenti biex jiżguraw l-integrità li ma jidħolx ilma f'dawn il-paratiji. .2.2 Valvijiet li ma jiffurmawx parti minn sistema tal-pajpijiet m'għandhomx jitħallew f'paratiji tas-suddiviżjoni li ma jidħolx ilma fihom. .2.3 M'għandhomx jintużaw materjali sensittivi għaċ-ċomb u għas-sħana f'sistemi li jippenetraw il-paratiji tas-suddiviżjoni li ma jidħolx ilma fihom, fejn id-deterjorazzjoni ta' dawn is-sistemi f'każ ta' nirien taffettwa l-integrità li ma jidħolx ilma f'dawn il-paratiji. .3.1 Ma huma permessi l-ebda bibien, toqob, jew ftuħ li jagħti aċċess: .1 fil-paratija tal-ħabta li jkun taħt il-linja tal-marġini; .2 f'paratiji trażversi li ma jidħolx ilma fihom li jiddividu l-ispazju tat-tagħbija minn spazju tat-tagħbija ħdejh, ħlief kif hemm stipulat fil-paragrafu10.1 u f'regolament 14. .3.2 Ħlief kif hemm stipulat fil-paragrafu 3.3, il-paratija tal-ħabta tista' tittaqqab taħt il-linja tal-marġini minn mhux aktar minn pajp wieħed biex imexxi l-karburant fit-tank ta' qabel ta' fuq, kemm-il darba l-pajp jitwaħħal b'valv li jiġi ssikkat "l isfel li jista"jitħaddem minn fuq il-gverta tal-paratija, il-kaxxa tal-valv tiġi ssikkata fil-fore peak għall-paratija tal-ħabta. Madanakollu t-twaħħil ta' dan il-valv fuq il-parti ta' wara l-paratija tal-ħabta tista' tiġi aċċettata kemm-il darba li l-valv ikun aċċessibbli faċilment taħt il-kondizzjonijiet kollha tas-servizz u l-ispazju li qed fih ma jkunx spazju tat-tagħbija. .3.3 Jekk l-ogħla punt 'il quddiem huwa mqassam biex iżomm żewġ tipi differenti ta' likwidi, il-paratija tal-ħabta jista' jittaqqab taħt il-linja tal-marġini minn żewġ pajpijiet li kull wieħed minnhom ikun imwaħħal kif mitlub minn paragrafu 3.1, kemm-il darba ma jkunx hemm alternattiva prattika għat-twaħħil tat-tieni pajp u li, wara li tiġi kkunsidrata s-suddiviżjoni addizzjonali msemmija fl-ogħla punt 'il quddiem, is-sigurtà tal-bastiment tinżamm. .4 Fl-ispazji li fiha l-makkinarju prinċipali u awżiljari tal-propulsjoni inklużi l-kardaruni li jservu l-bżonn tal-propulsjoni mhux aktar minn bieb wieħed 'il bogħod mill-bibien għall-mini tax-xaft jistgħu jitwaħħlu f'kull waħda mill-paratiji prinċipali trażversi. Fejn żewġ xaftijiet jew aktar huma mwaħħla l-mini għandhom jiġu konnessi minn passaġġ interkomunikatorju. Għandu jkun hemm biss bieb wieħed bejn l-ispazju tal-makkinarju u l-ispazji tal-mini fejn huma mwaħħla ż-żewġ xaftijiet u żewġ bibien biss fejn hemm aktar minn żewġ xaftijiet. Dawn il-bibien kollha għandhom ikunu tat-tip li jiżżerżqu u għandhom jitpoġġew b'tali mod biex ikollhom il-ħoġor għoli sa fejn ikun prattiku. Il-makkinarju ta' l-idejn li jintuża biex iħaddem dawn il-bibien minn fuq il-gverta tal-paratija għandu jkun barra mill-ispazji li fihom il-makkinarju. .5.1 BASTIMENTI EŻISTENTI TAL-KLASSI B U BASTIMENTI ĠODDA TAL-KLASSI B,Ċ U D TA' ANQAS MINN 24 METRU TUL: Bibien li ma jgħaddix ilma minnhom għandhom ikunu bibien li jiżżerżqu jew bil-ħoġor jew bibien ta' tip ekwivalenti. Bibien tal-pjanċi magħluqa biss bil-boltijiet u bibien li biex jingħalqu trid twaqqagħhom jew li trid twaqqa' piż biex jingħalqu m'humiex permessi. BASTIMENTI ĠODDA TAL-KLASSI B, Ċ U D TAT-TUL TA' 24 METRU JEW AKTAR: Bibien li ma jgħaddix ilma minnhom, ħlief kif ipprovdut f'paragrafu.10.1 jew ir-regolament 14, għandhom ikunu bibien li jiżżerżqu jitħaddmu bl-enerġija li jikkonformaw mal-ħtiġiet ta' paragrafu 7 li jistgħu jingħalqu flimkien mill-makkinarju tal-kontroll ċentrali fil-pont tan-navigazzjoni f'mhux aktar minn 60 sekonda bil-bastiment f'pożizzjoni wieqfa. .5.2 BASTIMENTI EŻISTENTI TAL-KLASSI B U BASTIMENTI ĠODDA TAL-KLASSI B,Ċ U D TA' ANQAS MINN 24 METRU TUL: Bibien li jiżżerżqu jistgħu jkunu jew: - jitħaddmu bl-idejn biss, jew - li jistgħu jitħaddmu bl-enerġija kif ukoll jitħaddmu bl-idejn. BASTIMENTI ĠODDA TAL-KLASSI B, Ċ U D TAT-TUL TA' 24 METRU JEW AKTAR: F'bastimenti fejn in-numru totali ta' bibien li ma jidħolx ilma minnhom mhux akbar minn tnejn u dawn il-bibien jinstabu fl-ispazju tal-makkinarju jew fil-paratiji li qegħdin madwar tali spazju, l-Amministrazzjoni ta' l-Istat tal-bandiera tista' tħalli li dawn il-bibien jitħaddmu bl-idejn biss. Fejn hemm imwaħħlin bibien li jiżżerżqu li jitħaddmu bl-idejn, tali bibien għandhom jingħalqu qabel il-bastiment iħalli l-post fejn kien qiegħed fuq vjaġġ li jġorr il-passiġġieri u għandhom jinżammu magħluqa matul il-vjaġġ. BASTIMENTI ĠODDA TAL-KLASSIJIET B, Ċ U D U BASTIMENTI EŻISTENTI TAL-KLASSI B: .5.3 Il-mezzi tat-tħaddim bl-enerġija jew bl-idejn ta' kwalunkwe bieb li jiżżerżaq li ma jidħolx ilma minnu kemm jekk bl-enerġija u kemm jekk bl-idejn għandhom ikunu kapaċi jagħlqu l-bieb bil-bastiment immejjel 15° lejn kull naħa. Għandhom jiġu kkunsidrati ukoll il-forzi li jistgħu jinfluwenzaw kull naħa tal-bibien bħal ma jkun hemm meta jkun għaddej l-ilma mill-fetħa u tiġi applikata pressa statika ekwivalenti għall-għoli ta' l-ilma ta' mill-anqas 1 metru i'l fuq mill-ħoġor fuq il-linja taċ-ċentru tal-bieb. BASTIMENTI ĠODDA TAL-KLASSI B, Ċ U D TAT-TUL TA' 24 METRU JEW AKTAR: .5.4 Tagħmir li jikkontrolla l-bibien li ma jgħaddix ilma minnhom, inklużi pajpijiet idrawliċi u kejbils ta' l-elettriku, għandhom jinżammu qrib tal-paratija li fiha hemm imwaħħlin il-bibien daqs kemm ikun prattiku, sabiex jimminimizzaw il-probabbiltà li jiġu involuti f'kull dannu li jista' jsofri l-bastiment. Il-pożizzjoni tal-bibien li ma jgħaddix ilma minnhom u tat-tagħmir li jikkontrollahom għandha tkun tali li jekk il-bastiment isofri dannu fi kwint tal-wisa' tal-bastiment, tali distanza hija mkejla f'angoli dritti għal-linja taċ-ċentru fil-livell tal-linja tat-tagħbija bl-aktar suddiviżjoni profonda, it-tħaddim tal-bibien li ma jgħaddix ilma minnhom li mhux qegħdin fil-parti tal-bastiment danneġġata ma tiġix imfixkla. .5.5 Il-bibien kollha li jiżżerżqu li jitħaddmu bl-enerġija u bl-idejn għandhom jiġu pprovduti b'indikazzjoni li turi l-pożizzjonijiet kollha tat-tħaddim remot kemm jekk il-bibien huma miftuħa u kemm jekk magħluqa. Il-pożizzjonijiet kollha tat-tħaddim remot għandhom ikunu biss fil-pont tan-navigazzjoni kif mitlub minn paragrafu 7.1.5 u l-post fejn huwa meħtieġ t-tħaddim bl-idejn 'il fuq mill-gverta tal-paratija minn paragrafu 7.1.4. BASTIMENTI EŻISTENTI TAL-KLASSI B U BASTIMENTI ĠODDA TAL-KLASSI B, Ċ U D TA' ANQAS MINN 24 METRU TUL: .5.6 Il-bibien li ma jgħaddix ilma minnhom li ma jikkonformawx ma' paragrafi 5.1 sa 5.5 għandhom jingħalqu qabel ma jibda l-vjaġġ, u għandhom jinżammu magħluqa matul il-vjaġġ; il-ħin li jinfetħu dawn il-bibien fil-port u l-ħin li jingħalqu qabel ma jitlaq il-bastiment għandhom jinkitbu fir-reġistru. BASTIMENTI ĠODDA TAL-KLASSI B,Ċ U D TA' ANQAS MINN 24 METRU TUL U BASTIMENTI EŻISTENTI TAL-KLASSI B: .6.1 Bibien li jiżżerżqu li jitħaddmu bl-idejn jista' jkollhom moviment orrizzontali jew vertikali. Għandu jkun possibbli li jitħaddem il-mekkaniżmu fil-bieb stess minn kull naħa, u minn pożizzjoni aċċessibbli ‘l fuq mill-gverta tal-paratija, b'moviment tal-krank mat-tul kollu, jew kull moviment ieħor li jipprovdi l-istess garanzija ta' sigurtà u ta' tip approvat. Meta tkun qed titħaddem il-lieva ta' l-idejn il-ħin meħtieġ biex jingħalaq totalment il-bieb bil-bastiment wieqaf, m'għandux jaqbeż id-90 sekonda. BASTIMENTI EŻISTENTI TAL-KLASSI B: .6.2 Bibien li jiżżerżqu li jitħaddmu bl-enerġija jista' jkollhom moviment orriżżontali jew vertikali. Jekk bieb jitħaddem bl-enerġija minn tagħmir ċentrali li jikkontrolla, il-gerijiet għandhom ikunu rranġati b'mod l-bieb ikun jista' jitħaddem bl-enerġija mill-bieb innifsu miż-żewġ naħat. Għandhom jiġu pprovduti manki tal-kontroll lokali f'konnessjoni mal-ger ta' l-enerġija fuq kull naħa tal-paratija u għandhom jiġu rranġati b'tali mod sabiex iħallu lill-persuni jgħaddu mill-bieb biex iżommu ż-żewġ manki fil-pożizzjoni miftuħa mingħajr ma jkunu jistgħu aċċidentalment jixgħelu l-mekkaniżmu li jagħlaq. Bibien li jiżżerżqu li jitħaddmu bl-enerġija għandhom jiġu pprovduti b'manku ta' l-id li jista' jitħaddem mill-bieb innifsu fuq kull naħa, u minn pożizzjoni aċċessibbli 'l fuq mill-gverta tal-paratija, b'moviment tal-krank mat-tul kollu, jew moviment ieħor li jipprovdi l-istess garanzija ta' sigurtà u ta' tip approvat. Għandu jsir provvediment li jagħti twiddiba b'sinjal bil-ħoss li l-bieb beda jingħalaq u tkompli tinstema' sakemm jingħalaq kompletament. Flimkien ma' dan, f'żoni ta' ambjent bi storbju għoli allarm li tinstema' għandha tiġi ssupplimentata minn sinjal viżiv intermettenti fil-bieb. BASTIMENTI ĠODDA TAL-KLASSI B, Ċ U D TAT-TUL TA' 24 METRU JEW AKTAR: .7.1 Kull bieb li jaħdem bl-enerġija li ma jidħolx ilma minnu li jiżżerżaq: .1 għandu jkollu moviment vertikali jew orizzontali; .2 għandu, suġġett għal paragrafu 11, ikun limitat normalment għall-wisa' massima li ma jaħbatx ta' 1,2 metres. L-Amministrazzjoni ta' l-Istat tal-bandiera tista' tippermetti bibien akbar biss sa fejn ikun ikkunsidrat meħtieġ għat-tħaddim effettiv tal-bastiment kemm-il darba li miżuri oħra tas-sigurtà, inklużi li ġejjin, għandhom jiġu kkunsidrati: .2.1 għandha tingħata konsiderazzjoni speċjali lis-saħħa tal-bieb u l-partijiet tiegħu li jagħlqu sabiex tiġi evitata nixxiegħa; .2.2 il-bieb għandu jinstab barra ż-żona ta' dannu B/5; .2.3 il-bieb għandu jinżamm magħluq meta l-bastiment ikun fuq il-baħar, ħlief għall-perjodi limitati meta jkun assolutament meħtieġ kif stabbilit mill-Amministrazzjoni ta' l-Istat tal-bandiera; .3 għandu jkollu t-tagħmir meħtieġ biex jiftaħ u jagħlaq il-bieb permezz ta' l-enerġija elettrika, l-enerġija idrawlika, jew kull forma oħra ta' enerġija li hija aċċettabbli għall-Amministrazzjoni ta' l-Istat tal-bandiera; .4 għandu jiġi pprovdut b'mekkaniżmu individwali li jitħaddem bl-idejn. Għandu jkun possibbli li tiftaħ u tagħlaq il-bieb bl-idejn mill-bieb innifsu minn kull naħa, u magħduda ma dan, li tagħlaq il-bieb minn pożizzjoni aċċessibbli 'l fuq mill-gverta tal-paratija b'moviment tal-krank mad-dawra kollha jew moviment ieħor li jipprovdi li l-istess grad ta' sigurtà li jkun aċċettabbli għall-Amministrazzjoni ta' l-Istat tal-bandiera. Id-direzzjoni tad-dawrien jew moviment ieħor għandu jiġi indikat b'mod ċar fil-pożizzjonijiet kollha tat-tħaddim. Il-ħin meħtieġ għall-għeluq totali tal-bieb, meta jiġi mħaddem b'manku ta' l-idejn, m'għandux jaqbeż id-90 sekonda meta l-bastiment ikun f'pożizzjoni wieqfa; .5 għandu jiġi pprovdut b'tagħmir tal-kontroll għall-ftuħ u għall-għeluq tal-bieb bl-enerġija miż-żewġ naħat tal-bieb kif ukoll biex jingħalaq il-bieb bl-enerġija mit-tagħmir ċentrali tat-tħaddim fuq il-pont tan-navigazzjoni; .6 għandu jkollu allarm li tinstema', differenti minn kull allarm oħra fiż-żona,li għandha ddoqq kull meta l-bieb jingħalaq b'mod remot bl-enerġija u li għandha ddoqq għal mill-anqas 5 sekondi iżda għal mhux aktar minn 10 sekondi qabel ma jibda' jiċċaqlaq il-bieb u għandha tkompli ddoqq sakemm il-bieb jingħalaq kompletament. Fil-każ ta' tħaddim remot bl-idejn huwa biżżejjed li tinstema' l-allarm biss meta l-bieb ikun qed jiċċaqlaq. Magħduda ma' dan, f'żoni tal-passiġġieri u żoni ambjentali ta' storjbu kbir, l-Amministrazzjoni ta' l-Istat tal-bandiera tista' titlob li l-allarm li jinstema' jiġi ssupplimentat minn sinjal intermittenti viżiv fil-bieb; u .7 għandu jkollu rata approssimament uniformi ta' għeluq bl-enerġija. Il-ħin ta' l-għeluq, miż-żmien meta l-bieb jibda' jiċċaqlaq sal-ħin li fih jilħaq il-pożizzjoni fejn ikun magħluq totalment, m'għandu fl-ebda każ ikun ta' anqas minn 20 sekonda u mhux aktar minn 40 sekonda bil-bastiment fil-pożizzjoni wieqfa. .7.2 L-enerġija elettrika meħtieġa għall-bibien li ma jgħaddix ilma minnhom li jiżżerżqu li jitħaddmu bl-enerġija minn swiċċ bord ta' l-emerġenza jew direttament jew b'bord tad-distribuzzjoni ddedikata li tinstab fuq il-gverta tal-paratija u tkun kapaċi li tiġi pprovduta awtomatikament mis-sors ta' enerġija elettrika ta' l-emerġenza fil-każ ta' falliment tas-sors prinċipali jew ta' l-emerġenza ta' l-enerġija elettrika. .7.3 Bibien li ma jidħolx ilma minnhom li jitħaddmu bl-enerġija għandu jkollhom jew: .1 sistema ċentralizzata idrawlika b'żewġ sorsi ta' l-enerġija indipendenti li kull waħda minnhom tikkonsisti f'mutur u f'pompa li kapaċi li fl-istess ħin tagħlaq il-bibien kollha. Magħduda ma' dawn, għandu jkun hemm installazzjoni sħiħa ta' l-akkumulaturi idrawliċi ta' kapaċità suffiċjenti biex iħaddmu l-bibien ta' lanqas tliet darbiet, i.e. magħluq-miftuħ-magħluq, kontra lista bil-kontra ta' 15°. Dan iċ-ċiklu tat-tħaddim għandu jkun kapaċi li jitwettaq meta l-akkumulatur ikun fil-pressjoni tal-pompa maqtugħa. Il-likwidu wżat għandu jintgħażel wara li tiġi kkunsidrata t-temperatura li probabbli tintlaqat mill-installazzjoni matul is-servizz tiegħu. Is-sistema tat-tħaddim bl-enerġija għandha tiġi ddisinjata biex tnaqqas il-possibbiltà li jkollha falliment wieħed fil-pajpijiet idrawliċi li jaffettwa t-tħaddim ta' aktar minn bieb wieħed. Is-sistema idrawlika għandha tiġi pprovduta b'allarm ta' livell baxx għal ħażniet tal-likwidu idrawliku li jservu s-sistema li titħaddem bl-enerġija u l-allarm tal-pressjoni tal-gass baxxa jew mezzi aktar effettivi tas-sorveljanza tat-telf ta' l-enerġija maħżuna f'akkumulaturi idrawliċi. Dawn l-allarmi għandhom jinstemgħu u jidhru u għandhom jinstabu fuq is-sistema tal-kontrol ċentrali fuq il-pont tan-navigazzjoni; jew .2 sistema indipendenti idrawlika għal kull bieb ma' kull sors ta' enerġija li tikkonsisti f'mutur u f'pompa li kapaċi tiftaħ u tagħlaq il-bieb. Magħduda ma' dan, għandu jkun hemm akkumulatur idrawliku ta' kapaċità suffiċjenti biex iħaddem il-bibien ta' lanqas tliet darbiet, i.e. magħluq-miftuħ-magħluq, kontra lista bil-kontra ta' 15°. Dan iċ-ċiklu tat-tħaddim għandu jkun kapaċi li jitwettaq meta l-akkumulatur ikun fil-pressjoni tal-pompa maqtugħa. Il-likwidu użat għandu jintgħażel wara li tiġi kkunsidrata t-temperatura li probabbli tintlaqat mill-installazzjoni matul is-servizz tiegħu. Allarm tal-grupp bil-pressjoni tal-gass baxxa jew mezz ieħor effiċjenti biex jiġi sorveljat it-telf ta' l-enerġija maħżuna fl-akkumulaturi idrawliċi għandha tiġi pprovduta fit-tagħmir tal-kontroll ċentrali fuq il-pont tan-navigazzjoni. Indikazzjoni ta' telf ta' l-enerġija maħżuna f'kull pożizzjoni lokali tat-tħaddim ukoll għandha tiġi pprovduta; jew .3 Sistema elettrika indipendenti idrawlika u mutur għal kull bieb ma' kull sors ta' enerġija li jikkonsisti f'mutur li kapaċi jiftaħ u jagħlaq il-bieb. Is-sors ta' l-enerġija għandu jkun kapaċi li jiġi pprovdut awtomatikament mis-sors tat-tranżitu ta' l-enerġija elettrika ta' l-emerġenza fil-każ ta' falliment ta' waħda mis-sorsi ta' l-enerġija elettrika prinċipali jew ta' l-emerġenza u b'kapaċità suffiċjenti biex topera l-bieb ta' lanqas tliet darbiet, i.e. magħluq-miftuħ-magħluq, kontra l-lista ta' kontra ta' 15°. Għas-sistemi speċifikati f' 7.3.1,.7.3.2 u.7.3.3, għandha ssir konsiderazzjoni kif ġej: Sistemi ta' l-enerġija għall-bibien li jiżżerżqu li ma jgħaddix ilma minnhom li jitħaddmu bl-enerġija għandhom ikunu separati minn kull sistema oħra ta' l-enerġija. Nuqqas wieħed fis-sistemi li jaħdmu bl-enerġija elettrika jew idrawlika ħlief l-attwatur idrawliku m'għandux ifixkel it-tħaddim manwali ta' kull bieb. .7.4 Għandhom jiġu pprovduti manki tal-kontroll lokali f'konnessjoni mal-ger ta' l-enerġija fuq kull naħa tal-paratija f'għoli minimu ta' 1,6 metri 'l fuq mill-art u għandhom jiġu rranġati b'tali mod sabiex iħallu lill-persuni jgħaddu mill-bieb biex iżommu ż-żewġ manki fil-pożizzjoni miftuħa mingħajr ma jkunu jistgħu aċċidentalment jixegħlu l-mekkaniżmu li jagħlaq. Id-direzzjoni tal-movimenti tal-manki biex jiftħu u jagħlqu l-bibien għandhom ikunu fid-direzzjoni tal-moviment tal-bieb u għandha tkun indikata b'mod ċar. Manki tal-kontroll idrawliku għall-bibien li ma jidħolx ilma minnhom fl-ispazji ta' l-akkomodazzjoni għandhom, jekk azzjoni waħda biss hija meħtieġa biex tibda' l-moviment li jingħalaq il-bieb, jitqiegħdu sabiex it-tfal ma jkunux jistgħu jħaddmuhom, eż. wara l-bibien tal-panew bil-boltijiet impoġġija ta' lanqas 170ċm 'il fuq mil-livell tal-gverta. BASTIMENTI ĠODDA TAL-KLASSI B, Ċ U D TAT-TUL TA' 24 METRU U BASTIMENTI EŻISTENTI TAL-KLASSI B JEW AKTAR: Fuq iż-żewġ naħat tal-bieb għandu jkun hemm plakka bl-istruzzjonijiet dwar kif is-sistema tal-bieb għandha titħaddem. Fuq iż-żewġ naħat ta' kull bieb għandu jkun hemm plakka bil-kliem jew bl-istampi li jwissu bil-periklu meta wieħed jibqa' fil-fetħa tal-bieb meta l-bieb ikun beda l-moviment li jagħlaq. Dawn il-plakek għandhom isiru b'materjal b'saħħtu, u jkunu iffissati b'mod ferm. It-test dwar il-plakka ta' l-istruzzjoni jew tat-twissija għandu jinkludi informazzjoni dwar il-ħin ta' l-għeluq tal-bieb in kwistjoni. BASTIMENTI ĠODDA TAL-KLASSI B, Ċ U D TAT-TUL TA' 24 METRU JEW AKTAR: .7.5 Safejn huwa prattiku, it-tagħmir elettriku u l-komponenti tal-bibien li ma jgħaddix ilma minnhom għandhom jinstabu 'l fuq mill-gverta tal-paratija u "l barra minn żoni u spazji ta" periklu. .7.6 Il-burduri tal-komponenti elettriċi meħtieġa li jinstabu taħt il-gverta għandhom jipprovdu biżżejjed protezzjoni kontra d-dħul ta' l-ilma. .7.7 Enerġija elettrika, kontroll, ċirkwiti ta' l-indikazzjoni u ta' l-allarm għandhom jiġu protetti kontra l-ħsarat b'tali mod li l-falliment f'ċirkwit wieħed fil-bieb ma jikkawżax falliment f'kull ċirkwit ieħor tal-bieb. Short circuits jew ħsarat oħra fiċ-ċirkwiti ta' l-allarm jew ta' l-indikaturi ta' bieb m'għandhomx jirriżultaw f'telf tat-tħaddim ta' l-enerġija ta' dak il-bieb. L-arranġamenti għandhom ikunu tali li n-nixxiegħa ta' l-ilma ft-tagħmir elettriku jinstab taħt il-gverta tal-paratija ma jħallix il-bieb jinfetaħ. .7.8 Falliment wieħed fl-elettriku fis-sistema tat-tħaddim ta' l-enerġija jew tal-kontroll ta' bieb li jiżżerżaq li ma jidħolx ilma minnu m'għandux jirriżulta li bieb magħluq jinfetaħ. Id-disponibbiltà tal-provvista ta' l-enerġija għandha tiġi sorveljata f'punt taċ-ċirkwit elettriku fil-qrib daqs kemm ikun prattiku għal kull waħda mill-muturi meħtieġa minn paragrafu 7.3. It-telf ta' tali provvista ta' l-enerġija għandha tpoġġi fis-seħħ allarm li tinstema' u li tidher ft-tagħmir ċentrali li jikkontrolla fuq il-pont tan-navigazzjoni. .8.1 It-tagħmir ċentrali li jikkontrolla fuq il-pont tan-navigazzjoni għandu jkollu swiċċ tal-"master mode" b'żewġ modi tal-kontroll: mod tal-"kontroll lokali" li għandu jħalli kwalunkwe bieb jinfetaħ lokalment u jingħalaq lokalment wara l-użu mingħajr ma jingħalaq awtomatikament, u mod ta' "bibien magħluqa" li għandu jagħlaq awtomatikament kwalunkwe bieb li jkun miftuħ. Il-mod tal-"bibien magħluqa" għandu jippermetti li l-bibien jinfetħu lokalment u jerġgħu jagħlqu l-bieb awtomatikament wara li jitilqu l-mekkaniżmu tal-kontroll lokali. Is-swiċċ tal-"master mode" għandu normalment ikun fil-mod tal-"kontroll lokali". Il-mod "bieb magħluq" għandu jintuża biss f'emerġenza jew għall-skopijiet li jittestjaw. .8.2 It-tagħmir ċentrali li jikkontrolla fuq il-pont tan-navigazzjoni għandu jiġi pprovdut b'disinn li juri fejn jinstab kull bieb, bl-indikaturi viżivi biex juru jekk kull bieb huwiex miftuħ jew magħluq. Dawl aħmar għandu jindika li l-bieb huwa miftuħ kollu u dawl aħdar għandu jindika li l-bieb huwa magħluq kollu. Meta l-bieb jingħalaq bir-remot id-dawl aħmar għandu jindika l-pożizzjoni intermedjarja billi jteptep. Iċ-ċirkwit li jindika għandu jkun indipendenti miċ-ċirkwit tal-kontroll għal kull bieb. .8.3 M'għandux ikun possibbli li jinfetah bieb bir-remot mill-pożizzjoni ċentrali tal-kontroll. BASTIMENTI ĠODDA TAL-KLASSIJIET B,Ċ U D U BASTIMENTI EŻISTENTI TAL-KLASSI B: .9.1 Il-bibien kollha li ma jgħaddix ilma minnhom għandhom jinżammu magħluqa waqt il-vjaġġ ħlief li jistgħu jinfetħu matul il-vjaġġ kif hemm speċifikat f'paragrafi 9.2 u 9.3. Il-bibien li ma jgħaddix ilma minnhom li għandhom wisa' ta' aktar minn 1,2 metri permessi minn paragrafu 11 jistgħu jinfetħu biss fiċ-ċirkostanzi msemmija f'dak il-paragrafu. Kwalunkwe bieb li jinfetaħ b'mod konformi ma' dan il-paragrafu għandu jkun lest biex jingħalaq minnufih. .9.2 Bieb li ma jgħaddix ilma minnu jista' jinfetaħ matul il-vjaġġ biex iħalli l-passiġġieri jew il-membri ta' l-ekwipaġġ jgħaddu, jew meta x-xogħol fil-viċinanza immedjata tal-bieb jagħmilha neċessarju li l-bieb jinfetaħ. Il-bieb għandu jingħalaq minnufih meta jkun lest it-tranżitu minn ġo fih jew meta l-biċċa xogħol li minħabba fiha nfetaħ ġiet fi tmiemha. .9.3 Ċerti bibien li ma jgħaddix ilma minnhom jistgħu jitħallew jibqgħu miftuħa matul il-vjaġġ biss jekk ikun ikkunsidrat assolutament meħtieġ; jiġifieri, li jkunu miftuħin huwa meqjus bħala essenzjali għat-tħaddim sikur u effettiv tal-makkinarju tal-bastiment u biex jippermetti l-passiġġieri aċċess li normalment ma jkunx ristrett tul iż-żona tal-passiġġieri. Tali determinazzjoni għandha ssir mill-Amministrazzjoni ta' l-Istat tal-bandiera biss wara li ssir konsiderazzjoni bir-reqqa dwar l-impatt fuq it-tħaddim tal-bastiment u kemm kapaċi jżomm. Bieb li ma jgħaddix ilma minnu li ġie permess jibqa' miftuħ għandu jiġi indikat b'mod ċar fl-informazzjoni dwar l-istabbiltà tal-bastiment u għandu jkun dejjem lest biex jingħalaq minnufih. BASTIMENTI ĠODDA TAL-*KLASSIJIET B, Ċ U D: .10.1 Jekk l-Amministrazzjoni ta' l-Istat tal-bandiera hija sodisfatta li tali bibien huma essenzjali, il-bibien li ma jidħolx ilma minnhom li jkunu mibnija b'mod sodisfaċenti għandhom jiġu mgħammra b'paratiji li ma jidħolx ilma minnhom li jisseparaw il-merkanzija mill-ispazji fuq il-gverta. Tali bibien jistgħu jkunu mdendla, li jirrumblaw, li jiżżerżqu iżda ma jistgħux ikunu kkontrollati bir-remot. Għandhom jiġu mgħammra fl-ogħla livell u 'l bogħod mill-kisi tal-qafas kif ikun prattikabbli, iżda fl-ebda każ m'għandhom it-truf vertikali ta' fuq barra jkunu jinstabu f'distanza mill-kisi tal-qafas li hija anqas minn kwint tal-wisa' tal-bastiment, tali distanza titkejjel f'angoli dritti għall-linja ta' ċentru fil-livell ta' l-aktar linja tat-tagħbija fonda. .10.2 Tali bibien għandhom jingħalqu qabel jibda' dan il-vjaġġ, u għandhom jinżammu magħluqa matul il-vjaġġ; il-ħin li jinfetħu dawn il-bibien fil-port u l-ħin li jingħalqu qabel ma jitlaq il-bastiment għandhom jinkitbu fir-reġistru. Jekk wieħed mill-bibien ikun aċċessibbli matul il-vjaġġ, għandhom jiġu mwaħħla b'mezz li jipprevjeni l-ftuħ mhux awtorizzat. Meta jiġi proponut li jitwaħħlu tali bibien, in-numru u l-arranġamenti għandhom jirċievu kunsiderazzjoni speċjali ta' l-Amministrazzjoni ta' l-Istat tal-bandiera. .11 Plakek li jinġarru fuq il-paratiji m'għandhomx jiġu permessi ħlief fi spazji tal-makkinarju. Tali plakek għandhom dejjem ikunu f'posthom qabel il-bastiment jitlaq mill-port, u m'għandhomx jitneħħew matul in-navigazzjoni ħlief fil-każ ta' bżonn urġenti skond id-diskrezzjoni tal-kaptan. L-Amministrazzjoni ta' l-Istat tal-bandiera tista' tippermetti mhux aktar minn bieb wieħed li jiżżerżaq li ma jidħolx ilma minnu f'kull paratija trażversa prinċipali akbar minn dawk speċifikati fil-paragrafu 7.1.2 li jrid jiġi ssostitwit għall-dawn il-plakek li jinġarru, kemm-il darba dawn il-bibien jingħalqu qabel il-bastiment iħalli l-port u jibqgħu magħluqa matul in-navigazzjoni ħlief fil-każ ta' bżonn urġenti skond id-diskrezzjoni tal-kaptan. Dawn il-bibien m'għandhomx jikkonformaw mal-ħtiġiet ta' paragrafu 7.1.4 dwar l-għeluq totali b'tagħmir li jitħaddem bl-idejn f'90 sekonda. Il-ħin li fih jinfetħu u jingħalqu dawn il-bibien, kemm jekk il-bastiment huwa fuq il-baħar jew fil-port, għandu jitniżżel fir-reġistru. 14 Bastimenti li jġorru vetturi tal-merkanzija u l-ħaddiema li jakkumpanjawhom (R 16) BASTIMENTI ĠODDA TAL-KLASSIJIET B, Ċ U D U BASTIMENTI EŻISTENTI TAL-KLASSI B: .1 Dan ir-regolament japplika għall-bastimenti tal-passiġġieri ddisinjati jew irranġati għall-ġarr tal-vetturi tal-merkanzija u l-ħaddiema li jakkumpanjawhom .2 Jekk f'tali bastiment in-numru totali ta' passiġġieri, inklużi l-persuni f'vetturi li qed jakkumpanjaw il-vetturi ma jaqbiżx N = 12 + A/25, fejn A = l-arja totali fuq il-gverta (metru kwadri) ta' spazji disponibbli għall-istivar tal-vetturi tal-merkanzija u fejn l-għoli tad-differenza fil-pożizzjoni ta' l-istivar u fid-daħla ta' tali spazji mhix ta' anqas minn 4 metri, id-disposizzjonijiet ta' regolament 13, paragrafu 10, għandhom japplikaw fir-rigward tal-bibien li ma jidħolx ilma minnhom ħlief li l-bibien jistgħu jitwaħħlu f'kull livell f'paratiji li ma jidħolx ilma minnhom li jiddividu l-ispazji tal-merkanzija. Barra minn hekk, huma meħtieġa indikaturi fuq il-pont tan-navigazzjoni biex juru awtomatikament meta kull bieb ikun magħluq u meta l-qafliet ikunu maqfula. .3 Meta jkunu qed jiġu applikati d-disposizzjonijiet ta' dan il-kapitolu għal tali bastiment, N għandha tiġi kkunsidrata bħala l-akbar numru ta' passiġġieri li għalih il-bastiment jista' jiġi ċċertifikat fi qbil ma' dan ir-regolament. 15 Ftuħ fil-kisi tal-qafas taħt il-linja tal-marġini (R 17) BASTIMENTI ĠODDA TAL-KLASSIJIET B, Ċ U D U BASTIMENTI EŻISTENTI TAL-KLASSI B: .1 In-numru ta' ftuħ fil-kisi tal-qafas għandu jitnaqqas għall-minimu kompatibbli mad-disinn u mat-tħaddim kif suppost tal-bastiment. .2.1 L-arranġament u l-effiċjenza tal-mezzi għall-għeluq ta' kwalunkwe fetħa fil-kisi tal-qafas għandhom ikunu konsistenti ma' l-iskop maħsub u mal-pożizzjoni li fiha qiegħda mwaħħla. .2.2 Skond il-ħtiġiet tal-Konvenzjoni Internazzjonali tal-Linja tat-Tagħbija fis-seħħ, l-ebda fetħiet fil-ġenb m'għandhom jitwaħħlu f'tali pożizzjoni li l-ħoġor taħt linja mpenġija bi dritt il-gverta tal-paratija fil-ġenb u li għandha l-punt l-aktar baxx tagħha 2,5 % tal-wisa' tal-bastiment 'il fuq mil-linja tat-tagħbija tas-suddiviżjoni l-aktar profonda, jew 500 mm, liema minnhom huwa l-akbar. .2.3 Il-fetħiet kollha tal-ġenb li għandhom il-ħoġor tagħhom taħt il-linja tal-marġini għandhom ikunu ta' tali kostruzzjoni li effettivament ma tħalli l-ebda persuna tiftaħhom mingħajr il-kunsens tal-kaptan tal-bastiment. .2.4 Fejn f'post bejn il-gverti, il-ħoġor ta' kwalunkwe fetħa fil-ġenb li għaliha saret referenza fil-paragrafu 2.3 huma taħt il-linja impinġija bi dritt il-gverta tal-paratija tal-ġenb u li għandha l-aktar punt baxx 1,4 metri u 2,5 % tal-wisa' tal-bastiment 'il fuq mill-ilma meta l-bastiment jitlaq minn port, il-fetħiet fil-ġenb m'għandhomx jinfetħu qabel ma' l-bastiment jasal fil-port li jmiss. Fl-applikazzjoni ta' dan il-paragrafu jista' jiġi kkunsidrat ammont xieraq ta' ilma ħelu fejn ikun applikabbli. .2.5 Il-ftuħ fil-ġenb u l-oskuraturi tagħhom li ma jkunux aċċessibbli waqt il-vjaġġ għandhom jingħalqu u jissakkru qabel ma' l-bastiment iħalli l-port. .3 In-numru ta' toqob, rimi sanitarju u ftuħ ieħor bħal dan fil-kisi tal-qafas għandhom jitnaqqsu għall-minimu jew billi jagħmel kull rimi jservi għal kemm jista' jkun mill-pajpijiet sanitarji u oħrajn, jew f'manjiera oħra sodisfaċenti. 4 It-toqob tad-dħul u tal-ħruġ kollha fil-kisi tal-qafas għandhom jitwaħħlu b'arranġamenti effiċjenti u aċċessibbli biex jevitaw id-dħul aċċidentali ta' l-ilma fuq il-bastiment. .4.1 Bla ħsara għall-ħtiġiet tal-Konvenzjoni Internazzjonali dwar il-Linja tat-Tagħbija fis-seħħ, u ħlief kif imsemmi fil-paragrafu 5, kull rimi separat li jgħaddi mill-kisi tal-qafas taħt il-linja tal-marġini għandu jiġi pprovdut jew b'valv wieħed awtomatiku li ma jirritornax imwaħħal b'mezz pożittiv li jagħlqu minn fuq il-gverta tal-paratija jew b'żewġ valvi awtomatiċi li ma jirritornawx li m'għandhomx mezz pożittiv biex jagħlqu, kemm-il darba li l-valv ta' ġewwa jinstab fuq il-linja tat-tagħbija tas-suddiviżjoni l-aktar baxxa u huwa dejjem aċċessibbli għall-eżaminazzjoni taħt il-kondizzjonijiet tas-servizz. Meta jitwaħħal valv b'mezz pożittiv ta' l-għeluq, il-pożizzjoni tat-tħaddim 'il fuq mill-gverta tal-paratija għandha dejjem tkun aċċessibbli fil-pront u għandhom jiġu pprovduti mezzi biex jindikaw jekk il-valv huwiex miftuħ jew magħluq. .4.2 Il-ħtiġiet tal-Konvenzjoni Internazzjonali dwar il-Linja tat-Tagħbija fis-seħħ għandhom japplikaw għar-rimi li jgħaddi mill-kisi tal-qafas mill-ispazji 'l fuq mil-linja tal-marġini. .5 Spazju tal-makkinarju prinċipali u awżiljari tat-toqob tad-dħul u tal-ħruġ konnessi mat-tħaddim tal-makkinarju għandhom jiġu mgħammra ma' valvi li jkunu aċċessibbli fil-pront bejn il-pajpijiet u l-kisi tal-qafas jew bejn il-pajpijiet u kaxxi fabbrikati mwaħħla mal-kisi tal-qafas. Il-valvi jistgħu jiġu kkontrollati lokalment u għandhom jiġu pprovduti b'indikaturi li juru jekk humiex miftuħa jew magħluqa. BASTIMENTI ĠODDA TAL-*KLASSIJIET B, Ċ U D:. .1 Ir-roti manwali jew il-manki tal-koki tal-baħar għandhom ikunu aċċessibbli għat-tħaddim. Il-valvi kollha li huma użati bħala koki tal-baħar għandhom jingħalqu b'moviment fid-direzzjoni kif idur l-arloġġ tar-roti manwali tagħhom. .2 Tappijiet tar-rimi u valvi fuq il-ġenb tal-bastiment għall-ilma li jkun żejjed mill-kalderuni għandhom jiġu misjuba f'postijiet li faċli tilħaqhom u mhux taħt il-kisi tal-gverta. Tappijiet jew valvi għandhom jiġu ddisinjati sabiex ikun faċli biex jaraw jekk humiex miftuħa jew magħluqa. It-tappijiet għandhom jiġu pprovduti bi skrijns tas-sigurtà, iddisinjati b'tali mod li ċ-ċavetta ma tkunx tista' tintrefa' meta t-tapp ikun miftuħ. .3 Il-valvi u t-tappijiet kollha nisġa nisġa nisġa fis-sistema tal-pajpijiet bħas-sistemi tas-sentina u tas-saborra, sistemi tal-karburant taż-żejt u taż-żejt li jillubrika, sistemi li jitfu n-nirien u tas-sieqja, ilma li jkessaħ u sistemi sanitarji, eċċ. għandhom jiġu mmarkati b'mod ċar minħabba l-funzjonijiet tagħhom. .4 Pajpijiet oħra li joħorġu għandhom, jekk joħorġu 'l isfel mil-linja tat-tagħbija tas-suddiviżjoni l-aktar profonda, jiġu pprovduti b'mezz ekwivalenti ta' għeluq fuq il-ġenb tal-bastiment; jekk joħorġu 'l fuq mil-linja tat-tagħbija tas-suddiviżjoni l-aktar profonda, għandhom jiġu pprovduti b' valv ordinarju tal-maltempata. Fiż-żewġ każijiet il-valvi jistgħu jitħallew barra jekk il-pajpijiet li jintużaw ikunu ta' l-istess ħxuna daqs il-kisi tat-toqob tal-ħruġ mit-toilets u mill-friskaturi, u t-toqob ta' l-art mill-kmamar tal-ħasil eċċ. ipprovduti b'dawl mejjet jew b'mod ieħor protetti kontra x-xokk ta' l-ilma. Il-ħxuna tal-ħitan ta' tali pajpijiet m'hemmx bżonn, madanakollu, ikun akbar minn 14 mm. .5 Jekk jitwaħħal valv b'mekkaniżmu dirett li jagħlaq, il-post minn fejn jitħaddem għandu dejjem ikun aċċessibbli b'mod faċli, u għandu jkun hemm mezz biex jiġi indikat jekk il-valv huwiex miftuħ jew magħluq. .6 Meta l-valvi b'mekkaniżmi diretti li jagħlqu huma mpoġġija fi spazji tal-makkinarju, huwa biżżejjed li jitħaddmu minn fejn ikunu jinstabu, kemm-il darba dan l-ispazju ikun aċċessibbli b'mod faċli taħt kull kondizzjoni. .6 It-tagħmir tal-qafas u l-valvi meħtieġa minn dan ir-regolament għandhom ikunu ta' l-azzar, bronż jew materjal duttili ieħor approvat. Valvi tal-ħadid fondut ordinarju jew materjal bħal dan m'humiex aċċettabbli. Kull pajp li għalih jirreferi dan ir-regolament għandu jkun ta' l-azzar jew materjal ieħor ekwivalenti għas-sodisfazzjon ta' l-Amministrazzjoni ta' l-Istat tal-bandiera. .7 Skaletti u gverti tal-merkanzija mwaħħla taħt il-linja tal-marġini għandhom ikunu ta' saħħa suffiċjenti. Għandhom ikunu magħluqa effettivament u ssiġillati biex ma jidħolx ilma minnhom qabel ma l-bastiment isalpa mill-port, u għandhom jinżamu magħluqa matul il-vjaġġ. .8 Tali portijiet ma jistgħu fl-ebda każ jitwaħħlu b'tali mod li jkollhom l-aktar punt baxx tagħhom 'l isfel mil-linja tat-tagħbija tas-suddiviżjoni l-aktar profonda. 16 L-integrità li ma jidħolx ilma f'bastimenti tal-passiġġieri 'l fuq mil-linja tal-marġini (R 20) BASTIMENTI ĠODDA TAL-KLASSIJIET B, Ċ U D U BASTIMENTI EŻISTENTI TAL-KLASSI B: .1 Il-miżuri kollha raġjonevoli u prattiċi għandhom jittieħdu biex jillimitaw id-dħul u l-firxa ta' l-ilma 'l fuq mill-gverta tal-paratija. Tali miżuri għandhom jinkludu l-paratiji parzjali jew nisġiet. Meta paratiji u nisġiet parzjali jitwaħħlu fuq il-gverta tal-paratiji, fuq jew fil-viċinanza immedjata tal-paratiji prinċipali tas-suddiviżjoni, għandhom ikollhom qafas li ma jidħolx ilma minnu u l-konnessjonijiet tal-gverta tal-paratija sabiex jirrestrinġu l-mixja ta' l-ilma matul il-gverta meta l-bastiment ikun qed imil f'kondizzjoni danneġġata. Fejn il-paratija parzjali li ma jidħolx ilma minnha mhix bi dritt il-paratija ta' taħtha, il-gverta tal-paratija ta' bejniethom għandha tkun effettiva biex ma tħallix ilma jgħaddi. .2 Il-gverta tal-paratija jew gverta fuqha għandha tkun li ma tħallix ilma jgħaddi. Il-ftuħ kollha fil-gverta tat-temp li hija esposta għandu jkollhom muxxillari ta' għoli biżżejjed u saħħa u għandha tiġi pprovduta b'mezzi effiċjenti biex jgħalquhom b'mod effiċjenti biex ma jidħolx ilma minnhom. Għandhom jitwaħħlu freeing ports, poġġiamani miftuħa u toqob kif ikun meħtieġ biex titnaddaf il-gverta ta' l-ilma taħt il-kondizzjonijiet kollha tat-temp. .3 F'bastimenti eżistenti tal-klassi B, it-tarf miftuħ tal-pajpijiet ta' l-arja li jispiċċaw ġewwa superstruttura għandhom ikunu ta' l-anqas metru "l fuq mil-linja ta" l-ilma meta l-bastiment imil għal angolu ta' 15 °C, jew l-angolu massimu ta' mejl matul l-istadji intermedjarji ta' l-għargħar, kif stabbilit b'kalkolu dirett, liema minnhom ikun l-akbar. Jew inkella, il-pajpijiet ta' l-arja minn tankijiet li m'humiex tankijiet taż-żejt jistgħu jarmu mil-ġenb tas-superstruttura. Id-disposizzjonijiet ta' dan il-paragrafu huma mingħajr preġudizzju għad-disposizzjonijiet tal-Konvenzjoni Internazzjonali tal-Linji tat-Tagħbija fis-seħħ. .4 Feħħiet żgħar tal-ġenb, skaletta, portijiet tal-merkanzija u l-mezzi l-oħra biex jagħlqu l-ftuħ fil-kisi tal-qafas 'il fuq mil-linja tal-marġini għandhom ikunu ta' disinn u kostruzzjoni effiċjenti u ta' saħħa biżżejjed wara li jiġu kkunsidrati l-ispazji li fihom jitwaħħlu u l-pożizzjonijiet relattivi għal-linja tat-tagħbija tas-suddiviżjoni l-aktar profonda. .5 Dwal oskulaturi effiċjenti ta' fuq ġewwa, irranġati b'tali mod li jistgħu jingħalqu b'mod effettiv u jiġu ssiġillati biex ma jgħaddix ilma minnhom, għandhom jiġu pprovduti għall-fetħiet kollha tal-ġenb għall-ispazji taħt l-ewwel gverta fuq il-gverta tal-paratija. 17 Għeluq tal-bibien li minnhom titgħabba l-merkanzija (R 20-1) BASTIMENTI ĠODDA TAL-KLASSIJIET B, Ċ U D U BASTIMENTI EŻISTENTI TAL-KLASSI B: .1 Il-bibien li ġejjin, li jinstabu 'l fuq mil-linja tal-marġini, għandhom ikunu magħluqa u msakkra qabel ma' l-bastiment jipproċedi fuq kwalunkwe vjaġġ, u għandhom jibqgħu magħluqa u msakkra sakemm il-bastiment ikun fil-post fejn kien qiegħed. .1 il-bibien li minnhom titgħabba l-merkanzija fil-qafas jew fil-burduri tas-superstrutturi magħluqa; .2 viżieri tal-pruwa mwaħħla f'pożizzjonijiet, kif indikati fil-paragrafu 1.1; .3 il-bibien li minnhom titgħabba l-merkanzija fil-paratija tal-ħabta;. .4 rampi li jirreżistu t-temp li jifformaw għeluq alternattiv għal dawk imfissra f'paragrafi 1.1 sa 1.3 inklużi. Kemm-il darba meta ma jkunx jista' jinfetaħ jew jingħalaq bieb meta l-bastiment ikun sorġut f'postu, tali bieb jista' jinfetaħ jew jinżamm miftuħ meta l-bastiment joqrob jew jitbiegħed mill-post fejn kien sorġut, iżda biss sa fejn ikun neċessarju biex iħalli li l-bieb jitħaddem immedjatament. F'kull każ, il-bieb ta' ġewwa tal-pruwa jrid jinżamm magħluq. .2 Minkejja l-ħtiġiet ta' paragrafu 1.1 u 1.4, l-Amministrazzjoni ta' l-Istat tal-bandiera tista' tawtorizza li bibien partikolari jinfetħu skond id-diskrezzjoni tal-kaptan, jekk dan ikun neċessarju għat-tħaddim tal-bastiment jew għall-imbarkazzjoni jew inżul tal-passiġġieri, meta l-bastiment ikun ankrat bla periklu u kemm-il darba li s-sigurtà tal-bastiment ma tiġix affettwata. .3 Il-kaptan għandu jiżgura li tiġi implimentata sistema effiċjenti ta' superviżjoni u rappurtaġġ ta' l-għeluq u l-ftuħ tal-bibien kif saret referenza għaliha fil-paragrafu 1. .4 Il-kaptan għandu jiżgura, qabel ma' l-bastiment jitlaq fuq vjaġġ, li ssir daħla fir-reġistru kif meħtieġ minn regolament 22, tal-ħin li fih ingħalqu l-aħħar il-bibien imsemmija fil-paragrafu 1 u l-ħin ta' kwalunkwe ftuħ ta' bibien partikolari b'mod konformi ma' paragrafu 2. 17-1 Integrità li ma jidħolx ilma mill-gverta tar-ro-ro (gverta tal-paratija) għall-ispazji li jkunu taħt (R 20-2) BASTIMENTI ĠODDA TAL-PASSIĠĠIERI RO-RO TAL-KLASSIJIET B, Ċ U D: .1.1 Bla ħsara għad-disposizzjonijiet ta' paragrafi 1.2 u 1.3, l-aċċessi kollha li jwasslu għall-ispazji taħt il-gverta tal-paratija għandu jkollhom punt l-aktar baxx li ma jkunx anqas minn 2,5 metri 'l fuq mill-gverta tal-paratija; .1.2 fejn hemm imwaħħla rampi tal-vetturi biex jagħtu aċċess għall-ispazji taħt il-gverta tal-paratija, il-ftuħ tagħhom għandhom ikunu kapaċi jingħalqu biex ma jidħolx ilma minnhom biex jevitaw li jidħol ilma taħt, ikunu bl-allarm u indikati lill-pont tan-navigazzjoni; .1.3 l-Amministrazzjoni ta' l-Istat tal-bandiera tista' tħalli t-twaħħil ta' aċċessi partikolari għall-ispazji taħt il-gverta tal-paratija kemm-il darba jkunu meħtieġa għat-tħaddim essenzjali tal-bastiment, eż. moviment ta' makkinarju u stivi, suggetti li tali aċċessi jsiru li ma jgħaddix ilma minnhom, bl-allarm u indikati lill-pont tan-navigazzjoni .1.4 l-aċċessi li għalihom saret referenza f'paragrafi 1.2 u 1.3 għandhom jingħalqu qabel ma l-bastiment iħalli l-post fejn ikun sorġut fuq kwalunkwe vjaġġ u għandhom jinżammu magħluqa qabel il-bastiment isalpa mill-post fejn ikun imissu jerġa' jsorġi; .1.5 il-kaptan għandu jiżgura li tiġi implimentata sistema effiċjenti ta' superviżjoni u rappurtaġġ ta' l-għeluq u l-ftuħ ta' tali aċċessi li għalihom saret referenza f'paragrafi 1.2 u 1.3; u .1.6 il-kaptan għandu jiżgura, qabel ma' l-bastiment isalpa mill-post fejn kien sorġut fuq kwalunkwe vjaġġ, li ssir daħla fir-reġistru, kif mitlub minn regolament II-1/B/22, tal-ħin ta' l-aħħar għeluq ta' aċċessi li għalihom saret referenza f'par